Märts 2020

Märts 2020, kroonika.

2020. aasta märts algas pühapäeval ja lõppes 31 ööpäeva hiljem teisipäeval.

1. märts

 2019.–2020. aasta koroonapandeemia: 
 Armeenia, Dominikaani Vabariik ja Šotimaa teatasid esimestest koroona- (COVID-19) juhtudest. Dominikaani Vabariigis ei olnud tegemist kohaliku elaniku, vaid riiki saabunud Itaalia turistiga.Armenia reports first coronavirus infection Reuters, 1.03.2020.Italian who entered the country is first coronavirus case: Public Health Dominican Today, 1.03.2020.First positive case of coronavirus confirmed in Scotland The Telegraph, 1.03.2020.
 Iisraeli rahvuslik lennufirma El Al teatas, et kaalub koroona levikust tingitud rahalise kahju tõttu ligi 1000 töötaja koondamist. Vastavalt Iisraeli valitsuse korraldusele pidi lennufirma tühistama lennud viiruse aktiivse levikuga riikidesse, samuti ei ole neid piirkondi külastanud inimestel lubatud Iisraeli territooriumile siseneda.Iisraeli lennufirma kaalub viiruse tõttu suurkoondamist ERR Uudised, 1.03.2020.
 Lõuna-Korea pealinna Seouli linnavalitsus pöördus prokuratuuri poole taotlusega esitada süüdistus Shincheonji Jeesuse Kiriku asutajale Lee Man-heele ja veel kiriku 11 juhile, kuna kiriku ülerahvastatud teenistused, mida pole seni ära jäetud, on olulisel määral kaasa aidanud koroona levikule riigis.Coronavirus: South Korea sect leader to face homicide probe over deaths BBC News, 1.03.2020.
 2020. aasta Ameerika Ühendriikide presidendivalimised: Ameerika Ühendriikides teatas Demokraatliku Partei presidendikandidaadiks pürginud Pete Buttigieg, et lõpetab oma valimiskampaania. Buttigieg on esimene avalikult homoseksuaalne poliitik, kes on Ameerika Ühendriikide presidendiks kandideerinud.Pete Buttigieg Drops Out of Democratic Presidential Race The New York Times, 1.03.2020.
 Guinea-Bissau parlamendi poolt kaks päeva varem ajutiseks riigipeaks valitud parlamendi esimees Cipriano Cassamá taandus riigipea ametist.March 2020 Rulers.org (vaadatud 2.03.2020).
 Iraagi peaministrikandidaadiks esitatud Muhammad Tawfiq Allawi taandas oma kandidatuuri.
 Malaisia peaministrina astus ametisse Muhyiddin Yassin.
 Süüria kodusõda: Türgi õhujõudude F-16 hävitajad tulistasid alla kaks Süüria õhujõudude hävituslennukit Suhhoi Su-24.Türgi tulistas alla kaks Süüria sõjalennukit ERR Uudised, 1.03.2020.
 Tadžikistanis toimusid parlamendi alamkoja valimised. Valimistel saavutas absoluutse enamuse Rahvademokraatlik Partei, mis kogus 50,4% häältest ja sai 47 kohta 63-liikmelises parlamendis. Valimisaktiivsus on 86,1%.
 Uruguay presidendina astus ametisse Luis Alberto Lacalle Pou.
 Eestis lõpetas töö politsei lühinumber 110. Kõigi operatiivteenistuste ühise kontaktnumbrina jäi kasutusele lühinumber 112.Politsei lühinumber 110 lõpetab homsest tegevuse Postimees, 29.02.2020.
 Eesti suursaadik Jordaanias Miko Haljas andis Jordaania pealinnas Ammanis kuningas ‘Abd Allāh II üle oma volikirja.Eesti suursaadik Jordaanias andis üle volikirja Välisministeerium, 1.03.2020.

2. märts

 2019.–2020. aasta koroonapandeemia:
Leedu parlament otsustas vastavalt tervishoiuministri soovitusele ära jätta kõik parlamendihoones toimuvad üritused, sealhulgas ka 11. märtsiks kavandatud 30. taasiseseisvumispäeva tähistamise.Leedu jätab koroonahirmus iseseisvuse taastamise tähistamata ERR Uudised, 2.03.2020.
 Ameerika Ühendriikides tabas Tennessee osariiki kahepäevane tornaadode laine. Kokku tabas osariiki 11 tornaadot, milles hukkus 25 inimest. Osariigi võimud kuulutasid välja eriolukorra.Two EF-4 and EF-3 tornadoes left a deadly trail of destruction in Tennessee, weather service confirms CNN, 4.03.2020.
 Guinea-Bissau peaminister Nuno Gomes Nabiam tegi teatavaks oma uue valitsuse koosseisu, mis samal päeval ametisse vannutati. Välisministriks sai Suzi Barbosa, kaitseministriks Sandji Fati, siseministriks Botche Candé ja rahandusministriks João Aladje Mamadu Fadia.
 Guyanas toimusid parlamendivalimised, mille võitis president David Grangeri juhitud valimisliit Rahvusliku Ühtsuse Partnerlus – Liit Muutuste Toetuseks. Valimisliit kogus 49,9% häältest ja sai 65-liikmelises parlamendis 33 kohta. Valimisaktiivsus oli 72,6%.
 Haiti president Jovenel Moïse nimetas peaministrikandidaadiks Joseph Joute'i.
 Iisraelis toimusid parlamendivalimised. Senise peaministri Binyamin Netanyahu erakond Likud sai 29,5% häältest ja 36 kohta 120-liikmelises parlamendis Knessetis; suurim opositsioonijõud Sinine ja Valge sai 26,6% häältest ja 33 kohta parlamendis. Valimisaktiivsus oli 71,3%.
 Soomes teatati, et energiafirma Fortum juhatuse esimees Pekka Lundmark lahkub ametist ja alustab 1. septembrist tööd ettevõtte Nokia tegevjuhina.Fortumi tegevjuht lahkub ametist ning saab Nokia uueks juhiks ERR Uudised, 2.03.2020.
 Eesti president Kersti Kaljulaid alustas kolmepäevast ametlikku visiiti Ameerika Ühendriikide pealinnas Washingtonis, kus ta kohtub Rahvusvahelise Valuutafondi juhi Kristalina Georgievaga ning mitme president Donald Trumpi administratsiooni liikmega, teiste seas ka presidendi nõuniku ja väimehe Jared Kushneri ja justiitsministri William Barriga.President Kaljulaid on sel nädalal töövisiidil Ameerikas Vabariigi Presidendi Kantselei, 2.03.2020.

3. märts

 2019.–2020. aasta koroonapandeemia:
 Argentina, Tšiili ja Ukraina teatasid esimestest kindlakstehtud koroonajuhtudest.Argentine health minister confirms country's first case of coronavirus Reuters, 3.03.2020.Chile records first confirmed case of coronavirus: health ministry Reuters, 3.03.2020.Ukraine reports first coronavirus case, in man who traveled from Italy Reuters, 3.03.2020. 
 Iraani võimud teatasid, et vabastavad koroona leviku ohjeldamiseks ülerahvastatud vanglatest ajutiselt 54 000 vangi.Coronavirus: Iran temporarily frees 54,000 prisoners to combat spread BBC News, 3.03.2020.
 Eestis kinnitas Terviseamet teise inimese haigestumist koroonasse.Terviseamet räägib teisest Eestis kinnitatud koroonaviiruse juhtumist, ligi veerandsada inimest on jälgimise all Delfi, 4.03.2020.
 2020. aasta Ameerika Ühendriikide presidendivalimised: Ameerika Ühendriikides leidis aset nn superteisipäev, kus parteide eelvalimised toimusid samal ajal 14 osariigis ja ühel territooriumil. Demokraatliku Partei presidendikandidaadiks pürgijatest saatis suurim edu endist asepresidenti Joe Bidenit, kes võitis eelvalimised kokku üheksas osariigis; tema peamine rivaal senaator Bernie Sanders osutus võidukaks neljas osariigis.Super Tuesday triumph for Biden sets up one-on-one battle against Sanders Reuters, 4.03.2020.
 Austraalia teadeteagentuur Australian Associated Press teatas, et lõpetab juunis 2020 tegevuse. Ettevõte on tegutsenud kokku 85 aastat, tegevuse lõpetamise põhjustena toodi välja tellimuste oluline vähenemine ja tasuta uudiste levik internetis.https://apnews.com/c9d2809aaa0e8fa47c629723444d7b51 Australian Associated Press to shut down after 85 years Associated Press, 3.03.2020.
 Prantsusmaa pealinnas Pariisis ja teistes suuremates linnades avaldasid tuhanded inimesed meelt president Emmanuel Macroni pensionireformi vastu, mida parlament samal päeval arutama hakkas. Parlamendi alamkojas toimus seoses seaduseelnõu aruteludega kaks umbusaldushääletust peaminister Édouard Philippe'i valitsuse suhtes, millest mõlemad peaminister võitis.Pension reform: French government survives two no-confidence votes France24, 4.03.2020.
 Sloveenia parlament kinnitas häältega 52:31 peaministriks Janez Janša, kes samal päeval ka ametisse astus.
 Süüria kodusõda: Süürias toimunud sõjategevuses Süüria valitsusvägede ja Türgi vägede vahel hukkus vähemalt neli Tügi sõdurit, Süüria poolel hukkunute arv on teadmata.More than ten killed and injured of the Turkish forces in regime ground shelling as Turkish drones shell regime forces SOHR, 3.03.2020. Samal ajal korraldasid Süüria ja Venemaa õhuväed opositsiooni ja Türgi vägede kontrolli all olevale territooriumile 108 õhurünnakut.Turkish forces bombard regime positions in rural Aleppo, while regime artillery pounds rural Idlib SOHR, 3.03.2020. 
 Eesti kaitseminister Jüri Luik kohtus Washingtonis Ameerika Ühendriikide kaitseministri Mark Esperiga. Kohtumisel arutati Balti regiooni julgeolekut, olukorda Afganistanis ja Ameerika Ühendriikide eestvedamisel korraldatava ulatusliku sõjaväeõppuse Defender-Europe 2020 läbiviimisega seotud küsimusi.Jüri Luik kohtus USA kaitseministri Mark Esperiga Kaitseministeerium, 4.03.2020.

4. märts

 2019.–2020. aasta koroonapandeemia:
 Iisrael kehtestas seoses koroona (COVID-19) leviku ohuga kahenädalase karantiini kõigile Prantsusmaalt, Saksamaalt, Austriast, Šveitsist ja Hispaaniast riiki saabuvatele inimestele. Juba varem oli karantiin kehtestatud Itaaliast ja mitmest Aasia riigist saabuvatele reisijatele.Israel adds travelers from five European countries to coronavirus quarantine list France24, 4.03.2020.
 Itaalia võimud sulgesid seoses koroona levikuga kuni 15. märtsini kõik koolid ja kõrgkoolid. Samal päeval teatati, et viirushaiguse tüsistustesse on Itaalias surnud juba 107 inimest, esimest korda teatati ka surmajuhtumist riigi lõunaosas.Coronavirus: Italy closes schools, universities until March 15 as death toll tops 100 France24, 4.03.2020.
 Sloveenia ja Ungari teatasid esimestest koroonajuhtudest.Hungary confirms first two coronavirus cases Reuters, 4.03.2020.Slovenia confirms first case of coronavirus - health minister Reuters, 4.03.2020.
 Eestis diagnoositi kolmandal inimesel koroona.Kolmandal eestimaalasel tuvastati koroonaviirus ERR Uudised, 5.03.2020. 
 2020. aasta Ameerika Ühendriikide presidendivalimised: Ameerika Ühendriikides teatas ettevõtja ja endine New Yorgi linnapea Michael Bloomberg, et loobub pürgimast Demokraatliku Partei presidendikandidaadiks ning kutsus oma poolehoidjaid üles toetama demokraatide presidendikandidaadina endist asepresidenti Joe Bidenit.Bloomberg drops out of Democratic presidential primary race, endorses Biden France24, 4.03.2020.
 Ameerika Ühendriikide õhujõud korraldasid Afganistanis Helmandi provintsis õhurünnaku islamistliku äärmusliikumise Ţālebān võitlejatele. Tegemist oli esimese rünnakuga pärast rahulepingu allkirjastamist Ameerika Ühendriikide ja Ţālebāni vahel. Rünnak oli vastus Ţālebāni võitlejate poolt eelmisel päeval korraldatud arvukatele rünnakutele Afganistani armee ja politsei kontrollpunktide vastu.US conducts first air strike against Taliban since peace deal Al Jazeera, 4.03.2020.
 Haitis astus ametisse peaminister Joseph Joute'i valitsus, kus välisministriks sai Claude Joseph, kaitseministriks Jean Dorneval, siseministriks Audain Bernael ja rahandusministriks Michel Patrick Boisvert.
 Prantsusmaa parlamendi alamkoda võttis päeva esimestel tundidel vastu palju rahulolematust tekitanud pensionireformi seaduse ja saatis selle heakskiitmiseks edasi parlamendi ülemkojale.
 Saksamaal vaalis Tüüringi liidumaa parlament kolmandas hääletusvoorus häältega 42:23 liidumaa peaministriks Bodo Ramelowi.
 Slovakkia president Zuzana Čaputová tegi Igor Matovičile ülesandeks alustada kõnelusi uue valitsuse moodustamiseks.
 Süüria kodusõda: Süürias Idlibi provintsi idaosas toimunud kokkupõrgetes Süüria valitsus- ja opositsiooniliste vägede vahel, samuti Türgi ja Venemaa õhurünnakutes hukkus päeva jooksul vähemalt 21 Süüria valitsusvägede sõdurit ja vähemalt 28 opositsioonijõudude võitlejat.Nearly 50 regime soldiers, rebels and jihadists killed in intensive Russian and Turkish shelling and during fierce battles in Idlib countryside SOHR, 4.03.2020.
 Ukrainas esitas tagasiastumispalve peaminister Oleksi Gontšaruk.Ukraina peaminister esitas tagasiastumisavalduse ERR Uudised, 4.03.2020. Samal päeval valis parlament häältega 291:59 peaministriks senise asepeaministri Denõss Šmõgali, kes samal päeval koos oma uue valitsusega ka ametisse astus. Välisministriks sai Dmõtro Kuleba, kaitseministriks Andri Taran ja rahandusministriks Igor Umanski, siseministrina jätkas Arsen Avakov.
 Eestis Tallinnas astus ametist tagasi Lasnamäe linnaosa vanem Andres Vään, kelle tagasiastumine jõustus samast päevast. Linnaosa vanema kohusetäitjaks sai 5. märtsil linnaosa vanema asetäitja Jelena Kalbina, ühtlasi teatas linnapea Mihhail Kõlvart, et esitab Lasnamäe linnaosa vanema kandidaadiks senise Kesklinna linnaosa vanema Vladimir Sveti.Ootamatult ameti maha pannud Vääni asemel saab Lasnamäe etteotsa Svet ERR Uudised, 4.03.2020.

5. märts

 2019.–2020. aasta koroonapandeemia:
 Iraagi tervishoiuministeerium teatas kahest esimesest koroonaga seotud surmajuhtumist.Coronavirus: Iraq reports first two confirmed deaths as fears rise BBC News, 5.03.2020.
 Iraan peatas koroona leviku tõttu tähtajatult parlamendi töö, kuna 8% parlamendi liikmetest oli juba uue koroonaviirusega nakatunud. Sama päeval suri koroona tüsistustesse tuntud Iraani diplomaat, välisministri nõunik Hossein Sheikholeslam.Another senior politician has died of coronavirus in Iran, where 8% of the parliament is infected Business Insider, 5.03.2020.
 Itaalia võimud lükkasid seoses koroona levikuga määramata ajaks edasi 29. märtsiks kavandatud referendumi põhiseaduse muutmiseks.Italy to postpone March 29 referendum on number of lawmakers due to coronavirus: sources Reuters, 5.03.2020.
 Suurbritannia lennufirma Flybe peatas kõik lennud ja kuulutas välja moratooriumi. Ettevõtte tegevjuht Mark Anderson teatas, et niigi majandusraskustes vaevelnud firma ei suutnud toime tulla koroona levikust tingitud täiendava kahjumiga lendude opereerimisel.Collapsed Flybe tells passengers not to travel to airports BBC News, 5.03.2020.
 2020. aasta Ameerika Ühendriikide presidendivalimised: Ameerika Ühendriikides teatas Demokraatliku Partei presidendikandidaadiks pürginud Elizabeth Warren oma valimiskampaania lõpetamisest.Elizabeth Warren loobus USA demokraatide presidendikandidaadiks pürgimisest ERR Uudised, 5.03.2020.
 Belize parlamendis kukkus läbi umbusaldushääletus peaminister Dean Barrow' valitsuse vastu. Umbusaldamist toetas 11, selle vastu oli 18 parlamendiliiget.
 Egiptus avas pärast 14 aastat kestnud restaureerimist külastajatele Džoseri püramiidi, mis on vanim Egiptuse püramiididest ja ühtlasi vanim selles suurusjärgus kiviehitis kogu maailmas.Egypt's oldest pyramid reopens to public after 14-year restoration ABC News, 6.03.2020.
 Horvaatia pealinnas Zagrebis algas Euroopa Liidu liikmesriikide välisministrite mitteametlik kahepäevane kohtumine, millel osales ka Eesti välisminister Urmas Reinsalu.Eelinfo (10. nädal) Välisministeerium (vaadatud 4.03.2020).
 Süüria kodusõda: 
 Iisraeli õhuväed korraldasid õhurünnaku kahele Süüria valitsusvägede kontrolli all olevale lennuväljale Homsi provintsis.Israeli airsrikes renew on Syrian territory, targeting two military airports and other locations in rural Homs and Al-Quneitra SOHR, 5.03.2020.
 Venemaa õhuväed korraldasid õhurünnaku kahele põgenikelaagrile Idlibi provintsis. Hukkus vähemalt 25 tsiviilisikut, veel üle 20 sai vigastada, neist paljud raskelt.Russian jets target consentrations of displaced persons near Ma’rat Misrin, leaving more than 25 civilians dead or injured SOHR, 5.03.2020. 
 Moskvas kohtusid Venemaa president Vladimir Putin ja Türgi president Recep Tayyip Erdoğan, et leppida kokku vaherahu kehtestamises Süüria Idlibi provintsis.Erdogan set to meet Putin in Moscow, seeking rapid ceasefire in Idlib France24, 5.03.2020. Pärast kuuetunnist kohtumist teatasid presidendid, et vaherahu hakkab kehtima 6. märtsi keskööst.Erdogan, Putin announce Idlib ceasefire after Moscow meeting Al Jazeera, 6.03.2020.
 Türgi saatis piirile Kreekaga 1000 politsei eriüksuslast, et takistada Kreekat tagasi saatmast kahe piiri vahelisse puhvertsooni kogunenud põgenikke. Pärast seda, kui Türgi võimud lõpetasid riiki saabunud sõjapõgenike ja muude emigrantide edasiliikumise takistamise, on üle Kreeka piiri püüdnud pääseda üle 35 000 kolmandatest riikidest pärit inimese.Türgi saatis piirile migrantide tagasisaatmise ennetamiseks lisajõude ERR Uudised, 5.03.2020.
 Eestis kinnitas Tallinna linnavolikogu häältega 47:15 volikogu uueks aseesimeheks Eesti Keskerakonda kuuluva Helve Särgava.Helve Särgava kinnitati Tallinna linnavolikogu aseesimeheks ERR Uudised, 5.03.2020.
 Eestisse saabus kahepäevasele ametlikule visiidile Taani kaitsejõudude juhataja kindral Bjørn Bisserup.Eestis on visiidil Taani kaitseväe juhataja ERR Uudised, 6.03.2020.
 Eesti kergejõustikutreener Jaanus Kriisk taandas oma kandidatuuri Eesti Olümpiakomitee presidendi ametikohale. Pärast Kriisa taandumist jäid presidendiks kandideerima senine president Urmas Sõõrumaa ja senine asepresident Tõnu Tõniste.Jaanus Kriisk astus EOK presidendirallilt kõrvale ERR Sport, 5.03.2020.

6. märts

 2019.–2020. aasta koroonapandeemia:
Bhutan ja Serbia teatasid esimestest riigis avastatud koroonajuhtudest. Bhutan sulges kohe kaheks nädalaks riigi väliskülalistele.Bhutan confirms first coronavirus case Hindustan Times, 6.03.2020.Serbia reports first case of coronavirus - health minister Reuters, 6.03.2020.
 Vatikan teatas esimesest riigis avastatud koroonajuhtumist.Vatikan teatas esimesest koroonaviiruse juhtumist ERR UUdised, 6.03.2020.
 Eestis kasvas koroonadiagnoosi saanud inimeste arv kümneni. Kõik viirusega nakatumised on seni toimunud välismaal, neist enamik Põhja-Itaalias.Eestis on koroonaviirus tuvastatud juba 10 inimesel Delfi, 6.03.2020. Kuna üks nakatunu oli kooliõpilane, kelle vanemad olid eiranud enesekarantiini soovitust ja ta vaatamata haigusnähtudele kooli saatnud, peatati kaheks nädalaks ka õppetöö Tallinna Kristiine Gümnaasiumis.Tallinna õpilasel tuvastati koroonaviirus Postimees, 6.03.2020.
 Afganistani pealinna Kabuli lääneosas šiiidi poliitiku ‘Abd al-‘Alī Mazārī tapmise 25. aastapäeva üritusel toimunud rünnakus hukkus esialgsetel andmetel vähemalt 27 ja sai vigastada veel 29 inimest.Kabulis sai šiiidi juhi mälestustalitusel rünnakus surma 27 inimest ERR Uudised, 6.03.2020. Hiljem kasvas hukkunute arv 32 ja vigastatute arv 81 inimeseni.Islamic State attacks Kabul gathering, killing at least 32 Reuters, 6.03.2020.
 Ameerika Ühendriikides New Yorgis toimus Eesti organiseerimisel ÜRO Julgeolekunõukogu mitteametlik kohtumine, mida juhatas välisministeeriumi asekantsler Paul Teesalu ja mis keskendus inimõiguste olukorrale Venemaa okupeeritud Krimmis.
 Panamas nimetati uueks siseministriks Janaina Tewaney Mencomo.
 Sloveenia peaminister Janez Janša tegi teatavaks oma valitsuse koosseisu. Välisministriks sai Anže Logar, kaitseministriks Matej Tonin, siseministriks Aleš Hojs ja rahandusministriks Andrej Šircelj.
 Tuneesia pealinnas Tunises korraldati rünnak Ameerika Ühendriikide saatkonnale. Kaks mootorratastel enesetaputerroristi õhkisid ennast saatkonna värava ees, hukkus saatkonda valvanud Tuneesia politseinik ja mitu läheduses viibinud inimest sai vigastada.Tuneesia pealinnas ründasid terroristid USA saatkonda ERR Uudised, 6.03.2020.
 Eestis kinnitas Tallinna Tehnikaülikooli senine rektor Jaak Aaviksoo, et kandideerib mais toimuvatel valimistel ametisse tagasi.Jaak Aaviksoo kandideerib uuesti Tallinna Tehnikaülikooli rektoriks ERR Novaator, 6.03.2020.
 Eesti Meediaettevõtete Liit jagas ajakirjanikele tunnustust 2019. aasta eest. Aasta ajakirjanikuks tunnistati Erik Gamzejev ajalehest Põhjarannik, elutöö preemia sai Raimu Hanson ja noore ajakirjaniku preemia Pille Ivask ajalehest Äripäev.Aasta ajakirjanik on Erik Gamzejev ERR Uudised, 6.03.2020.

7. märts

 2019.–2020. aasta koroonapandeemia:
Bulgaaria, Maldiivid, Malta, Moldova ja Paraguay teatasid esimestest koroonajuhtudest.Коронавирус и в България: Двама с положителни проби без да са пътували Darik News, 8.03.2020.Maldives confirms first two coronavirus cases; two resort islands locked down Reuters, 7.03.2020.Italian girl becomes Malta's first coronavirus case Reuters, 7.03.2020.Moldova reports first coronavirus case Reuters, 8.03.2020.Paraguay confirma primer caso de coronavirus Infobae, 7.03.2020.
 Hiinas Quanzhou linnas varises kokku hotell, mida kasutati karantiini pandud koroonapatsientide majutamiseks. Varemete alla jäi lõksu umbes 70 inimest, kelle päästmist alustati kohe.Hiinas varises kokku viirusekarantiini pandud inimesi majutav hotell ERR Uudised, 7.03.2020.
 Itaalia valitsusse kuuluva Demokraatliku Partei sekretär ja Lazio maakonna president Nicola Zingaretti teatas, et tal on diagnoositud koroona.Coronavirus, Nicola Zingaretti positivo al test: "Combatto, niente panico" Politica, 7.03.2020.
 Ameerika Ühendriikide president Donald Trump nimetas oma uueks kantseleiülemaks vabariiklasest Esindajatekoja liikme Mark Meadowsi.Trump nimetas kongresmen Meadowsi Valge Maja kantseleiülemaks ERR Uudised, 7.03.2020.
 Liibanoni valitsus teatas, et ei suuda tagasi maksta märtsis 2020 tagasimaksmisele kuuluvaid laene summas 1,2 miljardit eurot ning püüab jõuda võlausaldajatega kokkuleppele oma võlgade restruktureerimises. Tegemist on esimese korraga Liibanoni ajaloos, kui riik on ennast maksejõuetuks kuulutanud. Riigi võlakoormus moodustab juba 170% sisemajanduse kogutoodangust.Lebanon to default on debt for first time amid financial crisis The Guardian, 7.03.2020.
 Saudi Araabiast jõudsid lääne ajakirjandusse teated kolme kuninglikku perekonda kuuluva printsi vahistamisest, keda kahtlustatakse riigipöördekatse ettevalmistamises. Lääne ajakirjanduse hinnangul võis tegemist olla ka kroonprints Muḩammad ibn Salmāni järjekordse sammuga oma poliitiliste rivaalide kõrvaldamiseks.Saudi Arabia detains senior royals for alleged coup plot, including king's brother: sources Reuters, 7.03.2020.

8. märts

 2019.–2020. aasta koroonapandeemia:
 Itaalia peaminister Giuseppe Conte kehtestas varahommikul kogu Lombardia maakonnale ja 14 sellega piirnevale provintsile koroona kiire leviku tõttu karantiini. Nendel aladel kehtestati kuni 3. aprillini üleüldine liikumiskeeld. Ühtlasi sulges valitsus kogu riigis koolid, kinod, teatrid, ööklubid, kasiinod ja veel mitmesugused avalikud asutused.Itaalia valitsus kehtestas Lombardias ulatusliku karantiini ERR Uudised, 7./8.03.2020. Samal ajal kasvas plahvatuslikult haiguse tüsistustesse surnud inimeste arv, surnuid lisandus ööpäevaga 133 ja nende koguarv tõusis Itaalias 366 inimeseni.Italian death toll soars amid travel ban BBC News, 8.03.2020.
 2020. aasta Ameerika Ühendriikide presidendivalimised: Demokraatliku Partei presidendikandidaadiks pürginud California senaator Kamala Harris kutsus oma pooldajaid üles toetama Demokraatliku Partei presidendikandidaadina endist asepresidenti Joe Bidenit. Samal päeval teatas tuntud kodanikuõiguste aktivist Jesse Jackson oma toetusest Bideni peamisele rivaalile senaator Bernie Sandersile.Kamala Harris Endorses Joe Biden for President The New York Times, 8.03.2020.Jesse Jackson Endorses Bernie Sanders The New York Times, 8.03.2020.

9. märts

 2019.–2020. aasta koroonapandeemia:
 Albaania teatas esimestest koroonajuhtudest. Valitsus sulges samal päeval ka kaheks nädalaks koolid ning peatas lennu- ja laevaühenduse Itaaliaga.Albania halts schools, Italy flights, ferries over coronavirus Reuters, 9.03.2020.
 Iisraeli valitsus kehtestas kahenädalase karantiini kõigile välisriikidest Iisraeli saabuvatele inimestele. Välisriikide kodanikele hakkab otsus kehtima alates 11. märtsist, riiki lubatakse siseneda vaid neil välismaalastel, kes suudavad tõestada, et neil on Iisraelis võimalus ennast kaheks nädalaks isoleerida. Valitsuse otsusega on karantiininõude esialgne kethtivus kaks nädalat, pärast seda teeb valitsus olukorda hinnates uue otsuse selle tühistamise või pikendamise kohta.Fighting virus, Israel orders all arrivals from abroad into 2-week quarantine Times of Israel, 9.03.2020.
 Iraani riiklik uudisteagentuur IRNA teatas, et vähemalt 27 inimest on surnud riigis metanoolimürgitusse. Riigis, kus alkoholi tarbimine on täielikult keelatud ja alkoholi on võimalik hankida vaid ebaseaduslikke kanaleid kasutades, olid levima hakanud kuulujutud, et kange alkoholi abil on võimalik koroonast terveneda.Bootleg booze kills 27 in Iran after coronavirus ‘cure’ rumours BOL News, 9.03.2020.
 Itaalia valitsus otsustas eelmisel päeval Põhja-Itaalias välja kuulutatud karantiini laiendada üle kogu riigi, otsus hakkas kehtima järgmisest päevast ehk 10. märtsist.Itaalia laiendas karantiini üle kogu riigi ERR Uudised, 9.03.2020.
 Küpros teatas esimestest koroonajuhtudest. Üks haigestunutest oli äsja välismaalt tagasi pöördunud arst, kes oli kohe naasnud tööle ja seetõttu puutunud kokku mitmete patsientidega.Hospital close to shutdown after doctor with virus treated patients (Update 5) Cyprus Mail, 10.03.2020.
 Must esmaspäev: maailma tooraine- ja aktsiaturgudel toimus koroona leviku kaasmõjuna tugev hinnalangus. Ameerika Ühendriikide autoriteetseim börsiindeks Dow Jones tegi läbi oma ajaloo suurima ühepäevase languse, langedes 1800 punkti võrra.Stocks plunge at market open, trading halts after Dow drops 1800 points MSNBC, 9.03.2020. Päeva lõpuks olid Ameerika Ühendriikide peamised börsiindeksid langenud 7%, Suurbritannia börsiindeksid isegi 8%. Tegemist oli suurima langusega pärast 2008. aasta suurt majandussurutist.Global shares plunge in worst day since financial crisis BBC News, 9.03.2020.
 Prantsusmaa kultuuriministeerium teatas, et kultuuriminister Franck Riester on haigestunud koroonasse.France's culture minister has coronavirus France24, 9.03.2020.
 Saksamaa võimud kinnitasid kahe esimese inimese surma koroona tüsistustesse, mõlemad olid Nordrhein-Westfaleni liidumaa elanikud.Live Reporting BBC News, 9.03.2020.
 Saudi Araabia sulges tähtajatult kõik haridusasutused.Saudi Arabia suspends all schools until further notice amid coronavirus concerns Al Arabiya, 9.03.2020.
 Afganistanis vannutati teiseks ametiajaks presidendiks Ashraf Ghanī. Tema vastaskandidaat ‘Abdullāh ‘Abdullāh, kes on keeldunud presidendivalimiste tulemusi tunnistamast, korraldas samal päeval paralleelse ametisseastumise tseremoonia ja kuulutas ennast samuti presidendiks.
 Ameerika Ühendriigid alustasid oma vägede väljaviimist Afganistanist, mida näeb ette Ameerika Ühendriikide ja äärmusliku islamiliikumise Ţālebān vahel sõlmitud rahuleping.US starts withdrawing troops from Afghanistan France24, 9.03.2020.
 Belgias Brüsselis kohtusid Euroopa Ülemkogu liikmed Türgi presidendi Recep Tayyip Erdoğaniga, et arutada Türgi-Kreeka piiril kujunenud olukorda. Ülemkogu liikmed nõudsid Erdoğanilt, et ta peaks kinni varem Euroopa Liiduga sõlmitud lepingust illegaalse immigratsiooni takistamiseks, Erdoğan aga avaldas soovi täiendava toetuse saamiseks Euroopa Liidult Süüria suunalt tuleva ja kasvava immigratsiooniga toimetulekuks. Mingitele kokkulepetele kohtumisel ei jõutud.Turkey’s Erdogan leaves EU talks without agreement on migrants France24, 10.03.2020.
 Burkina Faso põhjaosas Yatenga provintsis kahele külale korraldatud rünnakus hukkus kokku vähemalt 43 inimest. Esialgu rünnakute eest keegi vastutust ei võtnud.Dozens killed in northern Burkina Faso attack France24, 9.03.2020.
 Kanada justiitsministeerium esitles seaduseelnõud, mis keelustab riigis homoseksuaalsuse "ravi" (konversiooniteraapia), kui inimene allutatakse sellele vastu tema tahet või kui tegemist on alaealistega. Samuti keelatakse selliste "ravimeetodite" reklaamimine ja nende pealt kasumi teenimine.Canada presents bill banning conversion therapy BBC News, 9.03.2020.
 Lõuna-Korea staabiülemate komitee teatas, et Põhja-Korea tulistas välja kolm raketti. Raketid lendasid umbes 200 km kaugusele ja saavutasid lennukõrguse 50 km.North Korea fires projectiles into sea; U.S., China urge return to talks Reuters, 9.03.2020.
 Sudaani pealinnas Hartumis üritati tappa riigi peaministrit Abdalla Hamdokit. Tema autokorteeži läheduses plahvatas pomm ja seejärel avati autode pihta tuli. Üks julgeolekuametnik sai kergelt vigastada, peaminister pääses rünnakust vigastusteta.Sudanese Prime Minister Survives Assassination Attempt in Khartoum Ha'aretz, 9.03.2020.

10. märts

 2019.–2020. aasta koroonapandeemia:
Ameerika Ühendriikides Californias tühistati koroona leviku tõttu esimest korda rahvusvaheline mõjukas muusikafestival Coachella Valley Music and Arts Festival, mis alates 2001. aastast on toimunud iga aasta aprillis. Korraldajad teatasid, et loodavad festivali läbi viia oktoobris 2020.Coachella, Influential Music Festival, Is Postponed Amid Virus Fears The New York Times, 10.03.2020.
 Euroopa Komisjoni president Ursula von der Leyen teatas, et tema administratsioon eraldab Euroopa Liidu eelarvest 25 miljardit eurot, et leevendada koroona levikust tulenevaid negatiivseid mõjusid majandusele.EU pledges €25 billion to offset economic impact of COVID-19 Euronews, 10.03.2020.
 Hiina president Xi Jinping külastas koroona leviku epitsentrit Wuhani linna. Tegemist oli presidendi esimese visiidiga piirkonda alates haiguspuhangu algusest ja see märkis ühtlasi pööret võitluses viirusega, sest visiidile eelnenud päevadel oli uute nakatumiste arv riigis otsustavalt langusele pöördunud.China's Xi visits Wuhan as number of new coronavirus cases drops France24, 10.03.2020.
 Iisraeli valitsus keelustas enam kui 2000 osavõtjaga üritused ja rahvakogunemised, ühtlasi piirati haiglate ja hooldekodude külastamist.Israel bars gatherings over 2,000 people, limits visits to sick or elderly The Times of Israel, 10.03.2020.
 Moldova keelas oma territooriumile sisenemise lennureisijatel kõigist nendest riikidest, kus on esinenud koroonajuhtumeid. Keeld ei puuduta Moldova kodanikke.Moldova bans foreigners on all flights from countries with coronavirus The Straits Times, 10.03.2020.
 Tšehhi valitsus sulges tähtajatult kõik haridusasutused ja keelas enam kui 100 osavõtjaga ürituste korraldamise.Czech Republic Shutting Schools, Events Over Coronavirus US News, 10.03.2020. Kahenädalasest haridusasutuste sulgemisest teatasid samal päeval veel Kreeka ja Paraguay.Greece Shuts Schools, Universities to Halt Coronavirus Spread The New York Times, 10.03.2020.Paraguay Says Suspends Public Schools for 15 Days Due to Coronavirus The New York Times, 10.03.2020.
 Eestis teatas Terviseamet, et on veel kahel Tallinna elanikul diagnoosinud koroona. Mõlemad nakatumised olid aset leidnud taas välisriikides. Koos nendega oli Eestis viirus tuvastatud kokku 12 inimesel.Veel kahel tallinlasel tuvastati koroonaviirus ERR Uudised, 10.03.2020.
 Tallinna linnavalitsuse kriisikomisjon otsustas kaheks kuuks peatada kõigi linna ametkondade ja nende allasutuste välislähetused, õppereisid ja ekskursioonid välismaale.Tallinn tühistab kaheks kuuks välislähetused, õppereisid ja ekskursioonid ERR Uudised, 10.03.2020.
 2020. aasta Ameerika Ühendriikide presidendivalimised: Ameerika Ühendriikides Idaho, Michigani, Mississippi, Missouri, Põhja-Dakota ja Washingtoni osariigis toimusid parteide eelvalimised. Vähemalt neljas osariigis – Idahos, Michiganis, Mississippis ja Missouris – võitis Demokraatliku Partei eelvalimised endine asepresident Joe Biden.Biden wins Michigan primary, dealing major blow to Sanders The Times of Israel, 11.03.2020.Biden pulls ahead after winning Democratic primaries in four more states France24, 11.03.2020.

11. märts

 2019.–2020. aasta koroonapandeemia:
 Maailma Terviseorganisatsioon kuulutas koroona (COVID-19) pandeemiaks.WHO juht: käes on pandeemia ERR Uudised, 11.03.2020.
 Ameerika Ühendriikide president Donald Trump kehtestas kõikidele Euroopa Liidu riikidest saabuvatele reisijatele 30-päevase reisikeelu. Keeld ei puuduta Ameerika Ühendriikide kodanikke ega Euroopa Liidust lahkumisprotsessi alustanud Suurbritannia elanikke.Trump announces travel from Europe to be restricted amid coronavirus threat ABC News, 11.03.2020.
 Hispaania kultuuriministeerium sulges pealinnas Madridis kõik riiklikud kultuuriasutused.Coronavirus: cierran el Prado, el Reina Sofía, el Thyssen, la Filmoteca y los centros dependientes del ministerio El País, 11.03.2020.
 Honduras teatas kahest esimesest koroonajuhtumist.Honduras confirms its first two cases of coronavirus: health ministry Reuters, 11.03.2020.
 Iisraeli peaminister Binyamin Netanyahu kuulutas välja 2,8 miljardi USA dollari suuruse abipaketi riigi majandusele, et leevendada koroona levikuga seotud negatiivseid mõjusid.Netanyahu announces $2.8 billion package to help economy through crisis The Times of Israel, 11.03.2020. Hiljem samal päeval keelas Iisraeli valitsus üle 100 osavõtjaga rahvakogunemised ja üritused, koroonasse haigestunute arv oli riigis õhtuks kasvanud 97 inimeseni.As virus cases mount, Israel bans gatherings of more than 100 people The Times of Israel, 11.03.2020.
 Itaalias kasvas koroonasse haigestunute arv 12 462 inimeseni, haiguse tüsistustesse surnute arv kasvas ööpäevaga 31% ja jõudis 896 inimeseni.Italian daily coronavirus deaths jump 31% to 827 National Post, 11.03.2020.
 Kuuba teatas kolmest esimesest koroonajuhtumist. Kõik kolm haigestunut olid saarel turismireisil viibinud itaallased.Cuba reports the first three cases of coronavirus on the island Miami Herald, 11.03.2020.
 Maailma juhtivad börsiindeksid pöördusid pärast eelmise päeva kerget tõusu uuesti langusele, Dow Jonesi indeks kaotas oma väärtusest ühe päevaga 1400 punkti.Dow closes in bear market amid volatile session Fox Business, 11.03.2020.
 Moldova ja Ukraina teatasid kõigi haridusasutuste sulgemisest. Moldova sulges koolid esialgu kaheks, Ukraina kolmeks nädalaks.Moldova closes schools, universities to prevent virus spread Reuters, 11.03.2020.Ukraine to ban mass gatherings, close schools for three weeks Reuters, 11.03.2020.
 Poola valitsus sulges alates 12. märtsist kaheks nädalaks kõik haridus- ja kultuuriasutused. Otsuse langetamise ajaks oli riigis teada ainult 26 haigusjuhtu, kuid järgmiseks päevaks oli haigestumiste arv peaaegu kahekordistunud ja haiguse tüsistused nõudsid ka esimese ohvri.Poland closes all schools, museums and cinemas and Ukraine shuts all educational buildings in Kiev due to coronavirus despite far fewer infections than the UK Daily Mail Online, 11.03.2020.Poland reports first death from coronavirus Reuters, 12.03.2020.
 Türgi teatas esimesest koroonajuhtumist riigis.Turkey confirms first case of coronavirus Hürriyet Daily News, 11.03.2020.
 Ungari kuulutas seoses koroona levikuga välja eriolukorra, sulges kõik haridusasutused, keelas suurearvulised rahvakogunemised ning kehtestas sissesõidukeelu Hiinast, Iraanist, Itaaliast ja Lõuna-Koreast saabuvatele inimestele.Hungary Declares State of Emergency, Shuts Universities on Virus Bloomberg, 11.03.2020.
 Eestis kerkis koroonasse haigestunute arv 17 inimeseni.Koroonaviirus on Eestis tuvastatud 17 inimesel ERR Uudised, 12.03.2020. Seoses koroona levikuga teatas suurim opositsioonipartei Eesti Reformierakond, et lükkab edasi 28. märtsiks kavandatud erakonna üldkogu.Ratas soovitab üle saja inimesega üritusi mitte korraldada ERR Uudised, 11.03.2020. Tallinna linnavalitsus lükkas maini edasi linna gümnaasiumide sisseastumiskatsete korraldamise.Tallinn lükkab gümnaasiumide sisseastumiskatsed edasi ERR Uudised, 11.03.2020.
 Ameerika Ühendriikides New Yorgis määras kohtunik seksuaalses ahistamises ja vägistamises süüdi mõistetud filmiprodutsendile Harvey Weinsteinile karistuseks 23 aastat vangistust.Harvey Weinstein sentenced to 23 years in prison for rape, sexual assault The Times of Israel, 11.03.2020.
 Iraagis Bagdadi kubernerkonnas asuvale Camp Taji sõjaväelaagrile korraldatud raketirünnakus hukkusid üks Suurbritannia ja kaks Ameerika Ühendriikide kaitseväelast, veel 12 inimest said vigastada.UK soldier and two Americans killed in rocket attack in Iraq BBC News, 12.03.2020.
 Venemaa Riigiduuma võttis viimasel lugemisel 383 poolthäälega vastu Venemaa põhiseaduse parandused, mis laiendavad senisega võrreldes veelgi presidendi volitusi ja kaotavad tema ametiaegadele kehtivad piirangud, samuti defineerivad abielu mehe ja naise liiduna. Jõustumiseks peab põhiseadus saama ka Föderatsiooninõukogu heakskiidu ja saavutama elanikkonna toetuse rahvahääletusel.Vene riigiduuma võttis vastu põhiseadusreformid ERR Uudised, 11.03.2020.
 Eestis avalikustati 2020. aasta noore teadlase preemia laureaat, kelleks sai loomaökoloog Tuul Sepp. Ühtlasi kuulutati välja noore IT-teadlase eripreemia, mille pälvis bioinformaatik Kaur Alasoo.Noore teadlase preemia pälvis Tuul Sepp ja noore IT-teadlase preemia Kaur Alasoo ERR Novaator, 11.03.2020.
 XIV Riigikogu võttis häältega 52:43 uuesti vastu kohustusliku kogumispensioni reformi seaduse, lükates sellega tagasi president Kersti Kaljulaidi poolt seadusele kehtestatud veto ja saates seaduse talle uuesti kinnitamiseks.Riigikogu lükkas presidendi veto pensionireformi seadusele tagasi ERR Uudised, 11.03.2020.
 Eesti Betooniühing kuulutas välja 2019. aasta betoonehitise auhinna laureaadi, milleks sai Sisekaitseakadeemia uus õppehoone.Aasta betooniehitiseks valiti Sisekaitseakadeemia ERR Kultuur, 11.03.2020.
 Pärnu linnavolikogu umbusaldas häältega 20:19 volikogu esimeest, Isamaa liiget Andres Metsoja ja valis tema asemel uueks esimeheks värskelt valimisliiduga Pärnu Ühendab liitunud Meelis Kuke. Kuna opositsiooni hinnangul oli üks valimissedel rikutud, aga rikkumist keelduti menetlemast, lubas Eesti Reformierakond valimistulemuse kohtus vaidlustada.Pärnu linnavolikogu umbusaldas volikogu esimeest ERR Uudised, 11.03.2020. Ühtlasi vabastas volikogu ametist abilinnapea Siim Suursilla ja valis uueks abilinnapeaks endise maaeluministri Mart Järviku (Eesti Konservatiivne Rahvaerakond).Mart Järvik sai Pärnu abilinnapeaks ERR Uudised, 11.03.2020.

12. märts

 2019.–2020. aasta koroonapandeemia:
 Filipiinide president Rodrigo Duterte kuulutas pealinnas Manilas välja karantiini.Philippines' Duterte announces 'lockdown' of Manila to fight coronavirus National Post, 12.03.2020.
 Iirimaa peaministri kohusetäitja Leo Varadkar teatas kõigi haridus- ja lastehoiuasutuste kohesest sulgemisest kuni 29. märtsini.Coronavirus: Schools, colleges and childcare facilities in Ireland to shut The Irish Times, 12.03.2020.
 Leedus sulges Vilniuse linnavalitsus alates 13. märtsist kuni ülestõusmispühade lõpuni kogu linna haridusasutuste võrgu.Vilnius jau priėmė sprendimą: stabdo ugdymo procesą mokyklose ir darželiuose, uždaro viešas pramogų erdves LRT, 12.03.2020.
 Lätis kuulutas peaminister Arturs Krišjānis Kariņši valitsus seoses koroona levikuga välja eriolukorra.Läti kuulutas koroonaviiruse pärast välja eriolukorra ERR Uudised, 12.03.2020.
 Slovakkia peaminister Peter Pellegrini teatas, et tema valitsus keelab kogu rahvusvahelise reisijateveo Slovakkiasse. Kõik välismaalt tagasi pöörduvad Slovakkia kodanikud paigutatakse kaheks nädalaks karantiini. Alates 14. märtsist suletakse kõik haridusasutused ning suurem osa kultuuri- ja meelelahutusasutusi.Slovakia closes schools, stops international travel to battle coronavirus Reuters, 12.03.2020.
 Eesti peaminister Jüri Ratas esines hommikul XIV Riigikogu ees poliitilise avaldusega, milles teatas koroona leviku tõkestamise küsimustega tegeleva valitsuskomisjoni moodustamisest. Ühtlasi andis ta valitsuse otsustele tuginedes soovituse lükata edasi enam kui 100 osavõtjaga ürituste korraldamine ning peatas Eesti sadamates kuni 1. maini kruiisilaevade vastuvõtmise.Ratas: oleme jõudnud hädaolukorda ERR Uudised, 12.03.2020. Pärast õhtust kohtumist otsustas valitsuskomisjon sulgeda alates 16. märtsist kõik haridusasutused peale lasteaedade, samuti taastada piirikontrolli. Meetmed rakendati esialgu kaheks nädalaks.Esmaspäevast on kõik koolid suletud, piiridel taastub kontroll ERR Uudised, 12.03.2020. Hilisõhtul kuulutas valitsus kuni 1. maini välja eriolukorra, millega laiendati piiranguid veelgi.Valitsus kuulutas välja eriolukorra ERR Uudised, 12.03.2020. Õhtuks oli diagnoositud haigestumiste arv kasvanud 27 juhtumini, esimest korda registreeriti ka koroona Eesti-sisene levik.Terviseamet: Eestis on kinnitatud 27 koroonajuhtu ja kohalik levik ERR Uudised, 12.03.2020.
 Lõuna-Sudaani president Salva Kiir Mayardit tegi teatavaks oma uue valitsuse koosseisu. Välisministriks sai Beatrice Khamisa Wani-Noah, kaitseministriks Angelina Teny, siseministriks Paul Mayom Akech; rahandusministrina jätkas ka eelmises valitsuses sama ametit pidanud Salvatore Garang Mabiordit.
 Rumeenias loobus Florin Cîtu mandaadist uue valitsuse moodustamiseks.

13. märts

 2019.–2020. aasta koroonapandeemia:
 Ameerika Ühendriikides kuulutas president Donald Trump seoses koroona levikuga välja eriolukorra.Trump kuulutas USA-s välja eriolukorra ERR Uudised, 13.03.2020. Louisiana osariigis lükati seoses pandeemiaga edasi presidendivalimiste eelvalimised, mis oleksid pidanud toimuma 4. aprillil.Louisiana postpones Democratic primary over coronavirus, the first state to do so CNBC, 13.03.2020.
 Bulgaaria parlament kiitis seoses koroona levikuga ühehäälselt heaks riigis eriolukorra väljakuulutamise. Valitsus kehtestas eriolukorra kohe samast päevast, seadis sisse piirangud 14 riiki reisimisel ja ähvardas karantiini rikkujaid karistada kuni üheaastase vangistusega. Esialgu kehtestati eriolukord üheks kuuks.Bulgaria declares state of emergency over coronavirus Reuters, 13.03.2020.
 Etioopia, Guatemala, Guinea, Kasahstan, Keenia, Kosovo ja Sudaan teatasid esimestest koroonajuhtudest riigis. Etioopias haigestunu oli riigis viibiv Jaapani kodanik. Guineas haigestunu oli riigis lähetusel viibiv Euroopa Liidu ametnik. Sudaan teatas oma esimesest juhtumist suure hilinemisega, pärast seda kui haigestunu oli päev varem haiguse tüsistustesse surnud.Ethiopian Ministry Of Health Twitter (vaadatud 14.03.2020).Alejandro Giammattei confirma el primer caso de coronavirus en Guatemala Prensa Libre, 13.03.2020.EU employee tests positive for coronavirus in Guinea's first case Reuters, 13.03.2020.Kazakhstan Confirms First Three Coronavirus Cases U.S. News, 13.03.2020.Kenya Confirms First Case Of Coronavirus Capital News, 13.03.2020.Kosovo confirms first coronavirus cases, an Italian and a Kosovar Reuters, 13.03.2020.Sudan reports first coronavirus case Reuters, 13.03.2020.
 Kanada parteid jõudsid kokkuleppele Kanada parlamendi töö peatamises kuni 20. aprillini.Canadian government to suspend Parliament Politico, 13.03.2020.
 Nepali valitsus lõpetas kuni 30. aprillini turismiviisade väljastamise ja keelas turistidel Džomolungma mäel mägironimise.Mount Everest: Nepal's government shuts off mountain amid virus outbreak BBC News, 13.03.2020.
 Omaani valitsus teatas, et lõpetab alates 15. märtsist üheks kuuks turismiviisade väljastamise, keelab kõik spordiüritused ja õpilaste koolivälise huvitegevuse.Oman suspends tourist visas, halts sports activities for month Gulf Business, 13.03.2020.
 Pakistani valitsus sulges viirusohu vähendamiseks koolid ja riigi maismaapiirid, täiendavad piirangud kehtestati ka reisilennuliiklusele ja suurtele rahvakogunemistele.Pakistan limits flights, shuts borders and schools over coronavirus National Post, 13.03.2020.
 Poola valitsus kehtestas hilisõhtul eriolukorra. Eriolukorrast lähtuvalt suleti kõik kasiinod, ööklubid ja toitlustusasutused, keelati välismaalastel riiki sisenemine ja kehtestati kõigile koju tagasi pöörduvatele Poola kodanikele kohustuslik 14-päevane karantiin.Poland closing borders as coronavirus spreads Radio Poland, 13.03.2020.
 Tšehhi valitsus kehtestas riigis eriolukorra. Muuhulgas keelati alates 16. märtsist täielikult välismaalaste riiki sisenemine ja Tšehhi elanike välisreisid.Czech Republic Closes Borders Prague Morning, 13.03.2020.
 Eestis hakkas kehtima eelmisel päeval välja kuulutatud eriolukord. Eriolukorra ajaks lõpetasid tegevuse kinod, teatrid, muuseumid ja mitmed muud kultuuriasutused.Kokkuvõte | Teatrid ja kinod ostavad piletid tagasi või vahetavad ümber ERR Kultuur, 13.03.2020. Rahandusminister Martin Helme teatas pressikonverentsil kavast leevendada viirushaiguse levikust tingitud majandusliku surve tõttu ettevõtete maksukoormust ja võtta majanduse elavdamiseks vähemalt 1 miljardi euro ulatuses laenu.Helme: riigil on plaanis laenu võtta vähemalt miljard eurot ERR Uudised, 13.03.2020. Eesti Kirikute Nõukogu otsustas õhtul jätta eriolukorra ajaks ära kirikutes toimuvad jumalateenistused.Kirikud peatavad jumalateenistuste korraldamise ERR Uudised, 14.03.2020. Kui hommikul oli Eestis registreeritud 41 haigestumist, siis päeva jooksul kasvas see 68 võrra – õhtuks oli Terviseameti andmetel haigus diagnoositud kokku 109 inimesel.Eestis on koroonaviirus tuvastatud 109 inimesel, mõned on juba paranenud ERR Uudised, 14.03.2020.
 Kreeka presidendina vannutati ametisse Aikateríni Sakellaropoúlou.
 Malawi president Peter Mutharika saatis valitsuse laiali ja asus ainuisikuliselt täitma kõigi ministrite kohuseid.
 Rumeenia president Klaus Iohannis tegi uue valitsuse moodustamise ülesandeks taas senisele peaministri kohusetäitjale Ludovic Orbanile.
 Sloveenia parlament kiitis häältega 52:31 heaks peaminister Janez Janša valitsuse koosseisu.
 Eestis valis Valga vallavolikogu uueks vallavanemaks Ester Karuse. Uue vallavalitsuse ametisse valimine märkis Keskerakonna ja EKRE koalitsiooni tegevuse algust Valga vallavolikogus.Valga vallavanemaks valiti Ester Karuse ERR Uudised, 13.03.2020.

14. märts

 2019.–2020. aasta koroonapandeemia:
 Ameerika Ühendriikide asepresident Mike Pence teatas, et juba varem enamiku Euroopa Liidu riikide elanikele kehtestatud keeld Ameerika Ühendriikidesse siseneda laiendatakse alates 17. märtsist ka Suurbritannia ja Iirimaa elanikele.USA laiendab Euroopa-reisikeelu ka Suurbritanniale ja Iirimaale ERR Uudised, 14.03.2020.
 Hispaania terviseministeerium teatas, et 24 tunniga lisandus 1500 uut haigestumist koroonasse. Haigete koguarv oli tõusnud 5753 inimeseni, umbes pooled juhtudest olid aset leidnud pealinnas Madridis ja selle lähiümbruses.Coronavirus latest: Spain to announce lockdown of entire country Associated Press / Euronews, 14.03.2020. Hiljem samal päeval kuulutas valitsus 15 päevaks välja eriolukorra ja andis inimestele korralduse mõjuva põhjuseta kodust mitte lahkuda.Spain imposes near total lockdown to fight virus France24, 14.03.2020. 
 Iisraeli valitsus teatas, et sulgeb alates 15. märtsist kõik meelelahutus-, spordi- ja toitlustusasutused ning lisaks juba varem suletud koolidele ka lasteaiad. Samuti kehtestati ranged piirangud enam kui 10 osavõtjaga ürituste korraldamisele.All leisure venues closing as Netanyahu urges Israel: Adjust to new way of life The Times of Israel, 14.03.2020. Ühtlasi kutsus peaminister Binyamin Netanyahu suuremaid Knessetis esindatud parteisid moodustama rahvusliku ühtsuse valitsust.PM again urges unity government, as Liberman vows support for one The Times of Israel, 14.03.2020.
 Iraani võimud teatasid, et 24 tunniga lisandus riigis 1365 uut haigestumist koroonasse ja haiguse tüsistustesse suri 97 inimest. Kokku oli selleks ajaks Iraanis koroona tüsistustesse surnud 611 inimest.Coronavirus: Iran reports 97 new deaths, taking total to 611 Gulf News, 14.03.2020.
 Leedu peaminister Saulius Skvernelis teatas piirikontrolli taastamisest riigi maismaapiiridel. Alates 15. märtsist keelati välismaalastel, kes ei ela alaliselt Leedus või ei täida seal sõjalisi või diplomaatilisi ülesandeid, riiki sisenemine.Lithuania shuts borders to foreign visitors as Balts expand virus fight France24, 14.03.2020.
 Läti rahvuslik lennufirma airBaltic teatas, et peatab alates 17. märtsist üheks kuuks kogu reisilennuliikluse.Air Baltic peatab teisipäevast kõik lennud ERR Uudised, 14.03.2020.
 Namiibia ja Rwanda teatasid esimestest haigusjuhtudest. Mõlemas riigis oli haigestunute puhul tegemist välismaalastega.Namibia reports first two cases of coronavirus, imposes travel ban Reuters, 14.03.2020.Coronavirus: Rwanda confirms first case The New Times, 14.03.2020.
 Süüria valitsus sulges kuni 2. aprillini kõik koolid ja keelas samaks perioodiks kõik avalikud kogunemised. Samal ajal kinnitasid võimud, et ühtegi koroonajuhtu riigis seni veel registreeritud ei olnud.Syria, insisting it is coronavirus-free, takes broad steps to prevent spread Reuters, 14.03.2020.
 Türgi kehtestas kõigile riiki sisenevatele inimestele 14-päevase kohustusliku karantiini. Koroonadiagnoosi oli õhtuks riigis saanud 18 inimest.
 Uus-Meremaa peaminister Jacinda Ardern kehtestas kõigile riiki sisenejatele 14-päevase karantiini. Ühtlasi keelas ta kruiisilaevade külastused kuni 30. juunini.Coronavirus: Jacinda Ardern announces ‘toughest border restrictions’ in the world News.com.au, 14.03.2020.
 Eestis peatas peaminister Jüri Ratas inimeste liikumise maismaa ja saarte vahel. Saartele pääs jäi avatuks vaid sealsetele alalistele elanikele.Saartele pääsevad üksnes kohalikud ERR Uudised, 14.03.2020. Ühtlasi sulges peaminister oma korraldusega kõik spordiklubid, ujulad, spaad, päevakeskused ja laste mängutoad.Spordisaalid, spaad jm vaba aja veetmise kohad lähevad sulgemisele ERR Uudised, 14.03.2020.
 2020. aasta Ameerika Ühendriikide presidendivalimised: Põhja-Mariaanidel toimunud Demokraatliku Partei eelvalimised võitis senaator Bernie Sanders.Bernie Sanders wins Northern Mariana Islands caucuses CNN, 14.03.2020.
 Rumeenia parlament kinnitas häältega 286:23 Ludovic Orbani uuesti riigi peaministriks. Tema valitsus astus samal päeval ka uuesti ametisse, võrreldes valitsuse eelmise koosseisuga ei teinud Orban seal ühtegi muudatust.
 Venemaa president Vladimir Putin allkirjastas parlamendi mõlema koja poolt heaks kiidetud põhiseaduse muudatused. Muudatused läksid edasi konstitutsioonikohtusse, mis peab andma hinnangu, kas pakutud parandus, mille kohaselt Putin saab kandideerida presidendiks veel kaheks ametiajaks, on põhiseaduse mõttega kooskõlas.Putin approves law that could keep him in power until 2036 The Times of Israel, 14.03.2020.

15. märts

 2019.–2020. aasta koroonapandeemia:
 Hollandi valitsus sulges alates 16. märtsist kõik koolid, toitlustusasutused, päevakeskused ja spordiklubid.The Netherlands on lockdown: schools, cafes and sports clubs shut DutchNews, 15.03.2020.
 Kasahstani president Kasõm-Žomart Tokajev kuulutas seoses koroona levikuga riigis välja eriolukorra. Kehtestati üleriigiline karantiin, keelati kõigi välismaalaste, v.a diplomaatide sisenemine riiki ning tühistati mitmed riiklikud pidustused.COVID-19: First Uzbek Case Recorded As Kazakhstan Declares State Of Emergency Radio Free Europe/Radio Liberty, 15.03.2020. 
 Kongo Vabariik ja Usbekistan teatasid esimestest koroonasse haigestumise juhtudest. Usbekistani võimud teatasid kohe, et sulgevad järgmisest päevast kõik koolid ja ülikoolid ning keelavad välismaalaste sisenemise riiki.Congo Republic reports first coronavirus case - government statement Reuters, 15.03.2020.Uzbekistan confirms first coronavirus case, closes schools, borders Reuters, 15.03.2020.
 Prantsusmaal jõustus valitsuse määrus, millega suleti kõik avalikud kohad, mille toimimine ei ole elanikkonnale hädavajalik. See tähendas ka kõigi toitlustusasutuste ning enamiku kaupluste, välja arvatud toidukaupluste ja apteekide sulgemist. Kirikutes keelati jumalateenistused, kuid kirikuhooned ise jäid avatuks.Prantsusmaa suleb mittehädavajalikud avalikud kohad: restoranid, kohvikud ERR Uudised, 14.03.2020.
 Saksamaa teatas, et sulgeb alates 16. märtsist riigi maismaapiiri inimeste liikumisele.Saksamaa sulgeb esmaspäeval piirid ERR Uudised, 15.03.2020.
 Eesti valitsus otsustas alates 17. märtsist taastada Eesti välispiiridel piirikontrolli ja mitte lubada riiki neid välisriikide kodanikke, kes ise või kelle pereliikmed ei ela ega tööta Eestis.Eesti sulgeb piirid välisriikide kodanikele ERR Uudised, 15.03.2020. Laevandusettevõte Tallink peatas reisilaevaliikluse Tallinna ja Stockholmi vahel.Tallink peatab alates pühapäevast Stockholmi liinil laevaliikluse ERR Uudised, 14.03.2020. Samuti teatas bussioperaator LuxExpress, et tühistab 17. märtsist kõik väljumised rahvusvahelistel liinidel.Lux Express peatab ajutiselt rahvusvahelised väljumised, riigisisesed sõidud jätkuvad ERR Uudised, 15.03.2020. Õhtuse seisuga oli riigis tuvastatud 171 koroonajuhtu.Eestis on koroonaviirus tuvastatud 171 inimesel ERR Uudised, 15.03.2020.
 2020. aasta Ameerika Ühendriikide presidendivalimised: Washingtonis toimus debatt Demokraatliku Partei kahe peamise presidendikandidaadi, endise asepresidendi Joe Bideni ja senaator Bernie Sandersi vahel.Amid coronavirus crisis, Biden and Sanders go head-to-head in Democratic debate Reuters, 15.03.2020. Samal päeval teatas Georgia osariik, et 24. märtsiks kavandatud Demokraatliku Partei eelvalimised osariigis lükatakse koroona leviku tõttu edasi 19. maile.Georgia, Louisiana postpone US presidential primaries over coronavirus France24, 15.03.2020.
 Iisraeli president Reuven Rivlin teatas, et teeb valimisliidu Sinine ja Valge juhile Benny Gantzile ettepaneku valitsuse moodustamiseks, kuna Gantz oli kogunud 61 Knesseti liikme toetuse, samal ajal kui senist peaministrit Binyamin Netanyahut toetas 58 Knesseti liiget.Rivlin to task Gantz with forming government after he receives 61 endorsements The Times of Israel, 15.03.2020. Ametliku ettepaneku valitsuse moodustamiseks tegi Rivlin Gantzile 16. märtsil.
 Nigeerias Lagoses toimunud naftatrassi plahvatuses sai surma 15 inimest, plahvatuses ja selle tagajärjel puhkenud tulekahjus hävis ka umbes 50 hoonet.Lagos pipeline blast kills 15, destroys several buildings -Nigerian officials Reuters, 15.03.2020.
 Prantsusmaal toimus vaatamata koroona levikule ja selle tõkestamiseks kehtestatud piirangutele kohalike omavalitsuste valimiste esimene voor. Valimisaktiivsus jäi tavalisest väiksemaks, valimas käis vaid umbes 45% hääleõiguslikust elanikkonnast.Prantsusmaa kohalikel valimistel oli rekordiliselt madal valimisaktiivsus ERR Uudised, 16.03.2020.

16. märts

 2019.–2020. aasta koroonapandeemia:
Ameerika Ühendriikides teatasid New Yorgi, New Jersey, Connecticuti, Michigani, Louisiana, Ohio, Illinois', Massachusettsi ja Washingtoni osariigi kubernerid kõigi kinode ja toitlusasutuste sulgemistest ning enam kui 50 osavõtjaga ürituste keelustamisest. Nende eeskuju järgisid ka mitmete omavalitsuste juhid teistes osariikides.Coronavirus: NY, NJ, CT coordinate restrictions on restaurants, limit events to fewer than 50 people CNBC, 16.03.2020.Gov. Whitmer to temporarily shut down all bars, restaurants to 'eat-in' service Fox2 Detroit, 16.03.2020.
 Gröönimaa teatas esimesest koroonasse haigestumise juhust.Grønland har konstateret sit første tilfælde af coronavirus Ekstrabladet, 16.03.2020. Samuti teatasid esimestest haigusjuhtudest Benin, Libeeria, Somaalia ja Tansaania.Somalia, Liberia, Benin and Tanzania confirm first coronavirus cases Reuters / National Post, 16.03.2020.
 Hispaania valitsus riigistas kõik eratervishoiuasutused ja suunas neljanda kursuse arstiteaduse üliõpilased tervishoiuasutustesse väljaõppinud meedikutele abiks.Spain has nationalised all of its private hospitals as the country goes into coronavirus lockdown Business Insider, 16.03.2020.
 Iisraeli valitsus kiitis heaks kõigi koroonadiagnoosi saanud, aga ka haigestumises kahtlustatavate inimeste mobiiltelefonide jälgimise ja nendest andmete kogumise, vastavad volitused said politsei ja sisejulgeolekuteenistus Shin Bet.Israeli Coronavirus Surveillance Explained: Who's Tracking You and What Happens With the Data Haaretz, 18.03.2020. Järgmisel päeval vaidlustas advokaat Shahar Ben-Meir otsuse riigi ülemkohtus.High Court to discuss petition against tracking virus carriers’ phones The Times of Israel, 18.03.2020.
 Soome peaminister Sanna Marin kuulutas välja eriolukorra, jõustumiseks peab see saama ka Eduskunna heakskiidu.Soome valitsus otsustas samuti eriolukorra kasuks ERR Uudised, 16.03.2020.
 Türgi usuasjade direktoraat keelas avalikud palvused ja jumalateenistused, kuid mošeed jäeti inimestele individuaalseks palvetamiseks avatuks.Turkey's Diyanet bans prayer gatherings, Friday prayers at mosques due to coronavirus Daily Sabah, 16.03.2020.
 Venemaa peaminister Mihhail Mišustin andis korralduse sulgeda piir Valgevenega. Valgevene president Alaksandar Łukašenka kritiseeris Venemaa ühepoolset sammu ja teatas, et piiri oleks Venemaaga pidanud sulgema hoopis Valgevene, kuna Venemaal on koroona levik kontrolli alt väljumas ning Venemaa meedia ei ole olukorra kohta avaldanud täielikke andmeid.Lukašenko väitel on Venemaal koroonaviiruse olukord tegelikult ränk ERR Uudised, 16.03.2020.
 Eestis otsustas XIV Riigikogu vähendada täiskogu kooskäimiste arvu ja tulla edaspidi kokku vaid korra nädalas, esmaspäeviti. Lisaks toimub kolmapäeviti endiselt Riigikogu infotund.Riigikogu täiskogu hakkab istungeid pidama korra nädalas ERR Uudised, 16.03.2020. Lisaks juba varem suletud avalikele asutustele andis valitsus välja ka korralduse kasiinode ja mängusaalide sulgemiseks.Kasiinod pannakse kinni ERR Uudised, 16.03.2020. Terviseameti andmetel oli hommikuks kindlaks tehtud 205 koroonajuhtu, kuid kuna laustestimisest loobuti, ei näidanud see arv enam tegelikku haigestunute arvu.205 inimese koroonaproov positiivne, nakatunute arv tõenäoliselt suurem ERR Uudised, 16.03.2020.
 Belgia kuningas Philippe I tühistas Sabine Laruelle'i ja Patrick Dewaeli mandaadi valitsuse moodustamiseks ning tegi uue valitsuse moodustamise ülesandeks peaministri kohusetäitjale Sophie Wilmès'le. Otsusele eelnes parlamendierakondade vaheline kokkuleppe, et koroona tagajärgedega võitlemise perioodil on kõik valmis toetama Wilmès' juhitavat vähemusvalitsust.
 Iisraelis andis ametivande Knesseti uus koosseis. Kuna valitsus oli koroona leviku tõttu keelanud enam kui kümne osavõtjaga kogunemised ja üritused, andsid 120 parlamendiliiget ametivande kolmekaupa.In surreal scenes, Knesset sworn in 3 members at a time amid virus crisis The Times of Israel, 16.03.2020.
 Venemaa konstitutsioonikohus andis heakskiidu põhiseaduse parandustele, mis lubavad president Vladimir Putinil veel kaheks ametiajaks presidendiks kandideerida. Põhiseaduse paranduste lõplikuks jõustumiseks tuleb need heaks kiita veel rahvahääletusel, mis ob kavandatud 22. aprilliks.Russian court backs Putin presidential 'reset' plan France24, 16.03.2020.

17. märts

 2019.–2020. aasta koroonapandeemia:
 Bosnia ja Hertsegoviina kuulutas seoses koroona levikuga riigis välja eriolukorra.Bosnia declares nationwide state of emergency over coronavirus: PM Reuters, 17.03.2020.
 Euroopa Liit sulges koroona leviku tõkestamiseks esimest korda ajaloos kõik oma välispiirid reisijateveole. Piirang kehtestati 30 päevaks ega puuduta Suurbritanniat, mis on ametlikult juba Euroopa Liidust lahkunud.The EU shuts its borders to slow the coronavirus crisis CNN, 17.03.2020.
 Hispaania terviseministeerium teatas, et viimase 24 tunni jooksul diagnoositi riigis 2000 uut haigusjuhtu, samal perioodil suri viirushaiguse tüsistustesse 192 inimest.Coronavirus: European Union seals borders to most outsiders BBC News, 17.03.2020. 
 Iraan teatas, et on koroona leviku tõkestamiseks vabastanud ajutiselt vanglatest 85 000 vangi. Vabastamisele kuulusid kõik vangid, kellele määratud karistus oli lühem viiest aastast.Iran temporarily frees 85,000 from jail including political prisoners Reuters, 17.03.2020.
 Montenegro teatas esimestest koroonajuhtudest.Montenegro Reports First Case of Corona Virus Infection US News, 17.03.2020.
 2020. aasta Ameerika Ühendriikide presidendivalimised: Arizona, Florida ja Illinois' osariigis toimusid presidendivalimiste eelvalimised. Demokraatliku Partei eelvalimised võitis kõigis kolmes osariigis endine asepresident Joe Biden. Vabariikliku Partei eelvalimistel kogus president Donald Trump nendelt valimistelt koos eelmiste eelvalimistega piisavalt valijamehi, et saada Vabariikliku Partei presidendikandidaadiks.2020 primaries in Florida, Illinois and Arizona CNN, 17.03.2020.Trump wins enough delegates to become GOP’s presumptive nominee PBS, 17.03.2020.
 Belgias astus ametisse Sophie Wilmès' vähemusvalitsus.
 Hispaania ratifitseeris viimase NATO liikmesriigina Põhja-Makedoonia ühinemislepingu NATO-ga. See võimaldab Põhja-Makedoonial saada ametlikult alliansi liikmeks.NATO door open to North Macedonia after Spain's approval Daily Sabah, 17.03.2020.
 Iraagi president Barham Aḩmad Şāliḩ esitas uueks peaministri kandidaadiks Adnan al-Zurfi.

18. märts

 2019.–2020. aasta koroonapandeemia:
 Djibouti ja Gambia teatasid esimestest koroonajuhtudest.Djibouti confirms first case of COVID-19 CGTN, 18.03.2020.Gambia confirms first coronavirus case Anadolu Agency, 18.03.2020.
 Euroopa Ringhäälingute Liit tühistas Hollandis Rotterdamis toimuma pidanud 2020. aasta Eurovisiooni lauluvõistluse ja avaldas lootust, et võistlus on võimalik korraldada samas kohas 2021. aasta kevadel.Eurovision Song Contest cancelled due to coronavirus pandemic The Guardian, 18.03.2020.
 Hispaania teatas, et sulgeb hiljemalt 24. märtsiks kõik majutusasutused ja andis veel riigis viibivatele turistidele soovituse hiljemalt selleks kuupäevaks koju tagasi pöörduda.Brits told ‘leave Spain now’ as government orders all hotels to close Metro, 18.03.2020.
 Iisrael kehtestas kõikidele välisriikide kodanikele täieliku sissesõidukeelu. Koroonat oli samaks päevaks riigis diagnoositud kokku 433 inimesel.Israel closes borders to all foreigners amid coronavirus outbreak The Times of Israel, 18.03.2020. Samal päeval peatas Knesseti spiiker Yuli Edelstein üheks nädalaks parlamendi töö, et see ei saaks arutama hakata valitsuse heaks kiidetud massilist jälitustegevust inimeste suhtes, keda teatakse või isegi kahtlustatakse koroonaviirusega nakatunud olevat. Spiikri otsus pälvis president Reuven Rivlini terava kriitika.Israeli president to speaker, a Likud MK: Reopen Knesset, don’t damage democracy The Times of Israel, 18.03.2020.
 Iraani võimud teatasid viimase 24 tunniga lisandunud 1192 koroonadiagnoosist. Lisaks suri viirushaiguse tüsistustesse samal perioodil 147 inimest, kokku on viirushaiguse puhangu algusest Iraanis selle tagajärjel surnud 1135 inimest.Iran's death toll from coronavirus jumps to 1,135: state TV Reuters, 18.03.2020.
 Kosovo peaminister Albin Kurti vabastas ametist siseminister Agim Veliu, kes oli toetanud riigis koroona leviku tõkestamiseks eriolukorra välja kuulutamist. Peaminister selle ettepanekuga ei nõustunud, pidades seda allumatuse aktiks ja kartes, et see annaks liiga palju võimu president Hashim Thaçile.Kosovo PM sacks interior minister in coronavirus row, gov't could fall Reuters, 18.03.2020.
 Poola peaminister Mateusz Morawiecki avalikustas 47 miljardi euro suuruse abipaketi, mille eesmärk on leevendada koroona levikust ja selle tõkestamise meetmetest tekkinud mõjusid Poola majandusele.Poola toetab majandust 47 miljardi eurose programmiga ERR Uudised, 18.03.2020.
 Suurbritannias teatasid Šotimaa ja Wales, et sulgevad alates 20. märtsist kõik koolid. Riigis tervikuna registreeriti viimase 24 tunni jooksul 676 uut haigusjuhtu ja 33 surmajuhtu.Coronavirus: Schools in Scotland and Wales to close from Friday BBC News, 18.03.2020.UK coronavirus death toll passes 100 after another 33 people die Metro, 18.03.2020.
 Venemaal jõustus sissesõidukeeld kõigile välismaalastele. Samuti teatas valitsus, et sulgeb alates 23. märtsist kolmeks nädalaks kõik koolid.Venemaa sulgeb kolmeks nädalaks kõik koolid ERR Uudised, 18.03.2020.
 Eestis pöördus Autoettevõtete Liit Eesti valitsuse poole palvega osutada bussifirmadele rahalist abi koroona leviku tõttu ärajäänud liinivedude ja reisijate oluliselt vähenenud arvuga.Bussifirmad paluvad valitsuselt erakorralist abi ERR Uudised, 18.03.2020. Samal päeval alustas riigile kuuluv lennundusettevõte Nordica erilende välismaale lõksu jäänud Eesti elanike koju toimetamiseks, esimesed lennud toimusid Hispaaniasse Malagasse ja Rootsi pealinna Stockholmi.Ka Nordica aitab välismaale jäänud eestimaalasi tagasi tuua ERR Uudised, 18.03.2020. Sama päeva hommikuks oli koroona diagnoositud Eestis 258 inimesel, ööpäevaga lisandus 33 haigusjuhtu.Eile tuvastasid laborid 33 koroonaviirusesse nakatunut Terviseamet, 18.03.2020.
 Uus-Meremaa parlament võttis kolmandal lugemisel häältega 68:51 vastu seaduse, millega seadustati riigis abort.Abortion legalised in New Zealand with Parliament passing new law in 68-51 vote Stuff, 18.03.2020.
 Eestis mõistis Tartu Maakohus Tartu Ülikooli Raamatukogu endise direktori Martin Halliku süüdi seksuaalkuriteos ning määras talle karistuseks tingimisi 1,5 aastat vangistust ja kohustas tasuma kannatanule hüvitisena 5000 eurot. Halliku advokaat lubas otsuse edasi kaevata.Tartu maakohus mõistis Martin Halliku seksuaalkuriteos süüdi ERR Uudised, 18.03.2020.

19. märts

 2019.–2020. aasta koroonapandeemia:
Ameerika Ühendriikides kehtestasid mitmed osariigid seoses koroona levikuga uusi piiranguid. California kuberner Gavin Newsom keelas inimestel hädavajaduseta kodust lahkuda.California governor issues stay-at-home order amid coronavirus outbreak Associated Press / PBS, 19.03.2020. Florida kuberner Ron DeSantis andis korralduse sulgeda kõik avalikud rannad.Florida governor says ‘party’s over’ for spring breakers amid coronavirus crisis New York Post, 19.03.2020. Hawaii osariik, kus ühtegi haigusjuhtu ei olnud veel registreeritud, keelas kruiisilaevadel randumise.Despite no reported coronavirus, Hawaii won't let cruise ship passengers disembark ABC News, 19.03.2020. Pennsylvania kuberner Tom Wolf andis korralduse sulgeda kõik asutused ja ettevõtted, mis ei tegele eluliste vajaduste rahuldamisega.Gov. Tom Wolf orders all Pennsylvania businesses that aren’t ‘life-sustaining’ to close, will enforce order The Philadelphia Inquirer, 19.03.2020.
 Austraalia sulges samast õhtust oma piirid kõigile inimestele, kellele alaline elukoht ei ole Austraalias, et takistada koroona levikut. Ühtlasi teatas peaminister Scott Morrison 100 miljardi Austraalia dollari eraldamisest pandeemia mõjude leevendamiseks Austraalia majanduses.Australia closes borders to coronavirus, pumps $56 billion into economy Reuters, 19.03.2020.
 Euroopa Liidu pealäbirääkija Suurbritannia Euroopa Liidust lahkumise kõnelustel Michel Barnier teatas, et tal on diagnoositud koroona.Coronavirus: EU's Brexit negotiator Michel Barnier tests positive for COVID-19 Sky News, 19.03.2020.
 Fidži teatas esimesest koroonapatsiendist.Coronavirus: Fiji confirms first case The New Zealand Herald, 19.03.2020.
 Haiti kuulutas välja eriolukorra. Suleti kõik koolid, ülikoolid, tööstuspargid ja lennujaamad, kella 20–5 kehtestati üleüldine liikumiskeeld.Haiti declares emergency over coronavirus, imposes curfew, shuts borders Reuters, 19.03.2020.
 Hiina teatas, et koroona leviku algpunktis Hubei provintsis ei diagnoositud viimase ööpäeva kestel enam ühtegi uut haigusjuhtu.China reports zero new cases in coronavirus epicenter Hubei Los Angeles Times, 19.03.2020.
 Hispaania terviseministeeriumi andmetel lisandus riigis ööpäevaga 3431 haigusjuhtu, haiguse tüsistustesse suri 169 inimest.LATEST: Spain's coronavirus death toll surpasses 1,000 TheLocal.es, 19.03.2020.
 Itaalia valitsus saatis koroonast enim haaratud Bergamo linna kohalikele võimudele appi sõjaväe. Sõjaväelaste peamiseks ülesandeks sai surnukehade toimetamine läheduses asuvate linnade krematooriumidesse, sest linna enda võimalused surnukehadest vabanemiseks olid ammendunud.Coronavirus: Italian army called in as crematorium struggles to cope with deaths Sky News, 19.03.2020. Kogu riigis oli selleks päevaks haiguse tüsistustesse surnud 3405 inimest, seejuures ainuüksi viimase ööpäevaga 427 inimest.Live Reporting BBC News, 19.03.2020.
 Läti pealinna Riiga jõudis Saksamaalt Sassnitzist väljunud Tallinki parvlaev Romantika, mis toimetas Eesti välisministeeriumi tellimusel koju tagasi piiride sulgemise ja transpordiühenduste katkemise tõttu Saksamaale lõksu jäänud umbes 470 Balti riikide kodanikku.Evakuatsioonilaev Romantika jõudis Riiga, eestlased saabusid kolonnis koju ERR Uudised, 20.03.2020.
 Monacos diagnoositi koroona nii vürst Albertil kui ka valitsusjuht Serge Telle'il, seega on nad maailma esimesed riigipea ja valitsusjuht, kelle haigestumine koroonasse on kinnitust leidnud.Prince Albert of Monaco tests positive for coronavirus 9 days after Prince Charles event Daily Mirror, 19.03.2020.
 Soome valitsuse kriisikomisjon keelas alates 22. märtsist pendelrände Soome ja Eesti vahel. Samas ei muutnud Soome võimud pendelrände korda Soome piiridel Rootsi ja Norraga.Soome keelab pühapäeva südaööst pendelrände Eestist ERR Uudised, 20.03.2020.
 2020. aasta Ameerika Ühendriikide presidendivalimised: Demokraatliku Partei presidendikandidaadiks pürginud Tulsi Gabbard teatas valimiskampaania lõpetamisest ja kutsus oma pooldajaid üles toetama endist asepresidenti Joe Bidenit.Tulsi Gabbard ends 2020 campaign and endorses Joe Biden CNN, 19.03.2020.
 Belgia parlament toetas usaldushääletusel häältega 84:44 Sophie Wilmès' valitsust.
 Elevandiluurannikul teatas tagasiastumisest välisminister Amon Tanoh. Järgmisel päeval nimetati välisministri kohusetäitjaks Ally Coulibaly.
 Malawi president Peter Mutharika nimetas oma uue valitsuskabineti, milles jättis endale kaitseministri portfelli. Sisejulgeolekuministriks sai Nicholas Dausi, rahandusministriks Joseph Mwanamvekha ja välisministriks Kondwani Nankhumwa.
 Vanuatus toimusid parlamendivalimised.

20. märts

 2019.–2020. aasta koroonapandeemia:
 Ameerika Ühendriikides andis New Yorgi osariigi kuberner Andrew Cuomo korralduse sulgeda kõik asutused ja ettevõtted, mille jätkuv töötamine ei ole hädavajalik, ja keelas kõik rahvakogunemised sõltumata osavõtjate arvust. Kuberneri otsus jõustub 22. märtsi õhtul.New York closes non-essential businesses, bans gatherings The Times of Israel, 20.03.2020.
 Argentina valitsus kehtestas kuni 31. märtsini üleriigilise karantiini. Inimestel lubati kodust lahkuda vaid eluliste vajaduste rahuldamiseks.Argentina announces mandatory quarantine to curb coronavirus Reuters, 20.03.2020.
 Euroopa Komisjon peatas ajutiselt Euroopa Liidu liikmesriikide riigieelarvetele kehtestatud nõuded, eelkõige eelarvetasakaalu ja võlakoormuse osas, et anda riikidele võimalus võtta täiendavalt laenu ja rakendada fiskaalmeetmeid majanduse toetamiseks.EL peatas pandeemia tõttu eelarvereeglid liikmesriikidele ERR Uudised, 20.03.2020.
 Iisraeli valitsus kehtestas nii riigiasutustele kui ka eraettevõtetele täiendavad piirangud, mille kohaselt ei tohi samaaegselt töökohas viibida rohkem kui 30% asutuse või ettevõtte töötajatest.Cabinet okays further workplace restrictions, limits to public services The Times of Israel, 20.03.2020.
 Paapua Uus-Guinea teatas esimesest koroonadiagnoosist, patsient ei olnud kohalik, vaid Hispaaniast riiki saabunud mees.PNG Confirms first Case of Coronavirus-COVID-19 Papua New Guinea Today, 20.03.2020.
 Suurbritannia peaminister Boris Johnson sulges oma korraldusega kõik toitlustus-, spordi-, kultuuri- ja meelelahutusasutused.The United Kingdom is closed: Johnson shutters pubs and restaurants Reuters, 20.03.2020.
 Tuneesia võimud kehtestasid üleüldise liikumiskeelu ja peatasid linnadevahelise liikluse.Tunisia orders general lockdown in bid to contain coronavirus France24, 20.03.2020.
 Eestis oli Terviseameti andmetel diagnoositud 283 koroonajuhtu, ööpäevaga lisandus 16 uut diagnoosi.Eestis on koroonaviirus diagnoositud 283 inimesel, ööpäevaga 16 uut juhtu ERR Uudised, 20.03.2020.
 Ameerika Riikide Organisatsiooni peasekretäriks valiti tagasi Luis Almagro Uruguayst.
 Bosnia ja Hertsegoviina presidentuuri esimeheks sai Šefik Džaferović.
 Iisraeli peaministrikandidaat Benny Gantz seadis parlamendi Knesseti istungite taastamise ühtsusvalitsuse moodustamise eeltingimuseks. Senisesse valitsuserakonda Likudisse kuuluv Knesseti spiiker Yuli Edelstein oli kaks päeva varem parlamendi istungid nädalaks tühistanud, kuna parlament soovis hakata arutama Binyamin Netanyahu valitsuse poolt julgeolekuasutustele antud luba ulatuslikuks jälitustegevuseks inimeste suhtes, kellel on diagnoositud koroona või kahtlustatakse seda.Gantz: If Knesset can’t function, there won’t be a government The Times of Israel, 20.03.2020.
 Eesti president Kersti Kaljulaid jättis teist korda välja kuulutamata XIV Riigikogus vastu võetud kohustusliku kogumispensioni reformi seaduse ja pöördus Riigikohtu poole taotlusega kuulutada see põhiseadusega vastuolus olevaks.President pöördus pensionireformi seadusega riigikohtusse ERR Uudised, 20.03.2020.
 Eestis kutsus eriolukorra valitsuskomisjon kokku teadusnõukoja.

21. märts

 2019.–2020. aasta koroonapandeemia:
Albaania valitsus kehtestas alates kella 13.00 40 tundi kestva komandanditunni ja saatis sellest kinnipidamiseks politseile abiks ka sõjaväeüksused.Albania deploys troops to enforce 40-hour coronavirus curfew Reuters, 21.03.2020.
 Angola, Eritrea, Ida-Timor ja Uganda teatasid esimesest koroonajuhtudest.Angola, Eritrea, Uganda confirm first cases as coronavirus spreads in Africa Reuters, 21.03.2020.East Timor confirms first case of Covid-19 Reuters / The Straits Times, 21.03.2020. 
 Gruusia parlament kinnitas presidendi dekreedi, millega kuulutati riigis välja kuni 21. aprillini kestev eriolukord.COVID-19 Live Blog Civil Georgia (vaadatud 22.03.2020).
 Itaalia valitsus sulges kuni 3. aprillini kõik ettevõtted, mis ei osuta eluliselt olulisi teenuseid. Valitsuse otsus jõustus järgmisel päeval välja antud määrusega kohe. Ööpäevaga lisandus Itaalias 793 koroonaga seotud surmajuhtu, millega kasvas haiguse tüsistustesse surnute koguarv üle 4800 inimese.Italy shuts all non-essential businesses until April 3 over coronavirus France24, 22.03.2020.Itaalia teatas 793 uuest koroonaviirusega seotud surmast ERR Uudised, 21.03.2020.
 Jordaanias hakkas kehtima ööpäevaringne komandanditund, kuna väga suur osa elanikkonnast ei järginud valitsuse soovitusi lahkuda kodust ainult äärmise vajaduse korral.Jordan to impose round-the-clock curfew to contain coronavirus The Times of Israel, 20.03.2020.
 Türgi siseministeerium kehtestas liikumiskeelu 65-aastastele ja vanematele, samuti kroonilisi haigusi põdevatele inimestele. Riigis oli selleks ajaks diagnoositud 947 haigusjuhtu, haiguse tüsistustesse oli surnud 21 inimest.Turkey issues curfew for elderly, chronically ill Daily Sabah, 21.03.2020.COVID-19 cases in Turkey rise to 947, deaths to 21 Daily Sabah, 21.03.2020.
 Slovakkias astus ametisse Igor Matoviči valitsus. Välisministriks sai Ivan Korčok, kaitseministriks Jaroslav Naď, siseministriks Roman Mikulec ja rahandusministriks Eduard Heger.

22. märts

 2019.–2020. aasta koroonapandeemia:
Ameerika Ühendriikides kehtestasid Delaware'i, Louisiana ja Ohio osariik oma elanikele karantiini, mis hakkas kehtima esmaspäevast, 23. märtsist.Coronavirus forces states to order nearly one in three Americans to stay home Reuters, 22.03.2020.
 Ameerika Ühendriikide Senatis kukkus läbi seaduseelnõu, mis nägi ette soovimatute koroona mõjude leevendamiseks majandusse täiendavalt ühe triljoni USA dollari süstimise. Eelnõu kogus vaid 47 poolthäält, selle edasiseks menetlemiseks oleks vaja olnud 60 poolthäält.Coronavirus stimulus bill fails in key Senate procedural vote CNBC, 22.03.2020.
 Araabia Ühendemiraatide lennufirma Emirates teatas, et lõpetab 25. märtsiks suurema osa reisilendudest. Esialgu lubas firma peatada kõik lennud, kuid teatas hiljem, et jätkab siiski 13 sihtkoha teenindamist senise 145 asemel.Emirates will suspend most passenger flights by March 25 TechCrunch, 22.03.2020.
 Austraalia peaminister Scott Morrison teatas, et sulgeb alates 23. märtsist kõik kultuuri- ja meelelahutusasutused, teiste seas ka kirikud ja muud pühakojad. Riigis oli selleks ajaks diagnoositud 1315 koroonajuhtu.Coronavirus: Australia to close pubs, cafes and places of worship BBC News, 22.03.2020.
 Iisraelis jõustusid valitsuse kehtestatud uued piirangud. Kehtestati täielik liikumiskeeld, välja arvatud eluliste vajaduste rahuldamiseks. Suleti vabaõhuturud, toidukaupluste omanikele anti korraldus tagada, et ostjad ei oleks teineteisele lähemal kui kaks meetrit. Nii autodes kui ka vabas õhus liikudes ei tohtinud koos olla rohkem kui kaks inimest. Sama päeva seisuga oli riigis koroona diagnoositud 945 inimesel, haiguse tüsistustesse oli surnud üks inimene.Police shut popular open air markets, but may allow up to 20 people at weddings The Times of Israel, 22.03.2020.
 India peaminister Narendra Modi kehtestas riigis komandanditunni, mille kohaselt keelati inimestel väljas liikuda päevasel ajal kella 7.00 kuni 21.00. Juba varem oli riigis kehtestatud öine liikumiskeeld.India launches day-time curfew to fight spread of coronavirus France24, 22.03.2020.
 Iraagi valitsus kehtestas kuni 28. märtsini üleriigilise karantiini. Keskvalitsuse otsus ei tähendanud praktiliselt suuri muutusi iraaklaste elus, sest enamik kubernerkondi olid juba varem karantiini sisse viinud.Iraq on total lockdown until March 28 over virus fears France24, 22.03.2020.
 Itaalias registreeriti ööpäeva jooksul 652 koroonatüsistustega seotud surmajuhtu, sellega tõusis koroonasse surnute arv 5476 inimeseni.Itaalia teatas 651 uuest viirusesurmast ööpäeva jooksul ERR Uudised, 22.03.2020.
 Kreeka peaminister Kyriákos Mitsotákis kehtestas alates 23. märtsi kella 6.00 üleriigilise liikumiskeelu ja selle rikkujatele trahvi summas 150 eurot. Mõjuvatel põhjustel kodust väljas viibivatel inimestel peab olema kaasas isikut tõendav dokument ja eelnevalt täidetud ametlik vorm kodust lahkumise põhjendustega.Greece Goes on Coronavirus Lockdown Greek Reporter, 22.03.2020.
 Palestiina omavalitsus kehtestas talle alluvatel aladel alates kella 22.00 kahenädalase karantiini. Kodudest lubati lahkuda vaid inimestel, kelle töökohad on seotud eluliste vajaduste rahuldamisega.Palestinian Authority to impose 14-day lockdown to contain virus The Times of Israel, 22.03.2020.
 Prantsusmaa parlamendi alamkoda kiitis heaks seaduse, mis annab valitsusele koroona leviku tõkestamiseks erakorralised volitused. Seadus kehtib kaks kuud, lubades valitsusel piirata olulisel määral inimeste liikumist ning rekvireerida vajadusel elutähtsaid toidu- ja tarbekaupu. Eelmise päeva seisuga oli Prantsusmaal haigus diagnoositud 14 459 inimesel, haiguse tüsistustesse oli surnud 562 inimest.French National Assembly greenlights coronavirus 'public health emergency' bill France24, 22.03.2020.
 Saksamaa liidukantsler Angela Merkel keelas kõik rohkem kui kahe inimesega avalikud kogunemised. Samal päeval teatati, et liidukantsler on ka ise karantiinis, kuna puutus vaktsineerimisel kokku arstiga, kellel diagnoositi hiljem koroona.Saksamaa keelab kõik rohkem kui kahe inimesega kogunemised ERR Uudised, 22.03.2020.
 Süüria teatas esimesest koroonapatsiendist.Syria confirms first COVID-19 case: regime health minister Daily Sabah, 22.03.2020.
 Eestis oli Terviseameti andmetel diagnoositud 326 koroonajuhtu, ööpäevaga lisandus 20 haigusjuhtu.Eestis on koroonaviirus diagnoositud 326 inimesel ERR Uudised, 22.03.2020.
 Abhaasias toimusid presidendivalimised. Valimised võitis 58,9% häältega Aslan Bžania, tema vastaskandidaat Adgur Ardzinba sai 36,9% valijate toetuse. Valimisaktiivsus oli 71,6%.
 Guineas toimusid parlamendivalimised ja referendum uue põhiseaduse üle. Referendumil toetas 91,59% hääletanutest uue põhiseaduse vastuvõtmist. Valimisaktiivsus oli 61%.Guineans overwhelmingly vote to back controversial new constitution France24, 28.03.2020.
 Horvaatias leidis aset 5,3-magnituudine maavärin, mille epitsenter asus pealinnast Zagrebist põhja pool. Sellele järgnes 5,1-magnituudine järeltõuge. Maavärinad põhjustasid mitmesuguseid kahjustusi hoonetele nii pealinnas kui ka väiksemates asulates.Magnitude 5.3 earthquake strikes Croatia, damaging buildings France24, 22.03.2020.

23. märts

 2019.–2020. aasta koroonapandeemia:
 Ameerika Ühendriikides andis Massachusettsi osariigi kuberner Charlie Baker korralduse sulgeda järgmisest päevast kõik ettevõtted ja asutused, mis ei tegele eluks vajalike teenuste osutamisega. Michigani kuberner Gretchen Whitmer andis oma osariigi elanikele korralduse kodudest mitte lahkuda, v.a eluliselt oluliste vajaduste rahuldamiseks.Baker Orders All Non-Essential Mass. Businesses To Close Starting Tuesday WBUR, 23.03.2020.Michigan becomes latest state to issue stay-at-home order to curb coronavirus spread Fox News, 23.03.2020.
 Itaalia teatas, et ööpäevaga suri koroona tüsistustesse 602 inimest, millega kasvas haiguse ohvrite koguarv riigis 6078 inimeseni.WHO warns coronavirus ‘accelerating’ as Italy’s death toll rises by 602 in a day France24, 23.03.2020.
 Lõuna-Aafrika Vabariigis kasvas koroonasse nakatunute arv 402 inimeseni. President Cyril Ramaphosa teatas, et kehtestab riigis alates 26. märtsist 21-päevase karantiini, mille ajal on kodust väljumine lubatud vaid eluliste vajaduste rahuldamiseks.South Africa to impose 21-day lockdown as coronavirus cases jump Reuters, 23.03.2020.
 Malta võimud teatasid, et inimesi, kellel on diagnoositud koroona ja kes keelduvad täitmast enesekarantiini nõuet, karistatakse edaspidi trahviga kuni 10 000 eurot.COVID-19: Confirmed patients who ignore isolation orders to be fined €10,000 The Times of Malta, 23.03.2020.
 Myanmar teatas esimestest koroonajuhtudest.Myanmar confirms first coronavirus cases Channel News Asia, 23.03.2020.
 Prantsusmaal suri koroona tüsistustesse ööpäevaga 182 inimest, mis tähendas suremuse 28% kasvu. Reaktsioonina sellele teatas peaminister Édouard Philippe uutest piirangutest, mis jõustusid 24. märtsist. Suleti kõik vabaõhuturud, inimestel lubati sportida vabas õhus edaspidi ainult üksi või koos lastega ja mitte kaugemal kui 1 km kodust. Ühtlasi teatas peaminister, et kui elanikud korraldustele ei allu, kehtestab valitsus riigis komandanditunni.France’s coronavirus death toll rises by 186 in a day, lockdown measures tightened, says PM Philippe France24, 23.03.2020.
 Suurbritannia peaminister Boris Johnson teatas rangete liikumispiirangute kehtestamisest. Samuti keelati kõik enam kui kahe osavõtjaga kogunemised ja suleti kõik kauplused, mis ei müü eluks vajalikke kaupu.Suurbritannias kehtestati karmid liikumispiirangud ERR Uudised, 23.03.2020. 
 Tuneesia president Qais Su‘ayyid saatis riigi relvajõud tänavatele, et tagada riigis kehtestatud liikumiskeelust kinnipidamine.Tunisia orders army into streets to enforce coronavirus lockdown Reuters, 23.03.2020.
 Eestis sulges Tallinna linnavalitsus linnas asuvad avalikud mängu- ja spordiväljakud.Galerii: Tallinn sulges avalikud mängu- ja spordiväljakud ERR Uudised, 23.03.2020. 
 2020. aasta Ameerika Ühendriikide presidendivalimised: Demokraatlik Partei tegi teatavaks välisriikides elavate parteiliikmete seas läbi viidud eelvalimiste tulemused, mille kohaselt osutus võidukaks senaator Bernie Sanders.Sanders wins Democrats Abroad primary The Hill, 23.03.2020.
 Ameerika Ühendriikide riigisekretär Mike Pompeo alustas ametlikku visiiti Afganistanis.US Secretary of State Pompeo arrives in Afghanistan France24, 23.03.2020. Kuna Pompeo ei suutnud veenda kaht poliitilist rivaali, president Ashraf Ghanīt ja ennast samuti presidendiks kuulutanud endist peaministrit ‘Abdullāh ‘Abdullāh'd kokkuleppele jõudma, teatas ta Ameerika Ühendriikide abi vähendamisest Afganistanile 1 miljardi USA dollari võrra.US cuts aid to Afghanistan by $1 billion after Pompeo fails to break impasse Framce24, 24.03.2020.
 Ameerika Ühendriikides allkirjastas Colorado osariigi kuberner Jared Polis seaduse, millega kaotati osariigis surmanuhtlus. Ühtlasi tühistas kuberner kolme surmanuhtluse täideviimist oodanud kinnipeetava karistused ja asendas need eluaegse vangistusega.Death penalty abolished in Colorado The Hill, 23.03.2020.
 Iisraeli ülemkohus andis parlamendi Knesseti spiikrile Yuli Edelsteinile korralduse organiseerida maksimaalselt kolme päeva jooksul Knesseti uue juhatuse valimised, mida Edelstein oli seni keeldunud läbi viimast.Netanyahu allies urge defiance of High Court ruling on Knesset speaker vote The Times of Israel, 23.03.2020.
 Mosambiigi põhjaosas vallutasid islamistlikud võitlejad öise rünnakuga sadamalinna Mocímboa da Praia juures asunud sõjaväebaasi ja seejärel linna enda. Mosambiigi relvajõud ja politsei alustasid vasturünnakut.Mozambique jihadists seize key town in Cabo Delgado BBC News, 23.03.2020. 
 Nigeeria kirdeosas Borno osariigis ründasid äärmusliku islamirühmituse Boko Haram võitlejad Gorgi küla juures Nigeeria sõjaväelasi. Mitteametlikel andmetel hukkus umbes 70 Nigeeria sõdurit.Some 70 Nigerian soldiers killed in northeast militant ambush -sources Reuters, 24.03.2020.
 Venemaal Moskvas algas kohtuprotsess Ameerika Ühendriikide kasuks spioneerimises süüdistatud endise Ameerika Ühendriikide merejalaväelase Paul Whelani üle, kes ise väidab, et ta on süüdi lavastatud.Moskvas algas kohtuprotsess väidetava USA spiooni Paul Whelani üle ERR Uudised, 23.03.2020.
 Eestis koondas Postimees Grupp spordiürituste mahu olulisele vähenemisele viidates peaprodutsent Marko Kaljuveeri ja kolm tema alluvuses töötanud spordiajakirjanikku.Postimees koondas Marko Kaljuveeri ja kolm tema alluvat ERR Uudised, 23.03.2020.

24. märts

 2019.–2020. aasta koroonapandeemia:
 Austraalia valitsus otsustas sulgeda järgmisest päevast kõik ilusalongid, spordiklubid ja kultuuriasutused. Inimestel soovitati tungiva vajaduseta kodust mitte lahkuda. Matustele ja rühmatreeningutele kehtestati 10 osaleja piirang, pulmadele viie osaleja piirang. Uute piirangute kehtestamise ajaks oli riigis diagnoositud 2044 koroonajuhtu.Coronavirus Australia live updates: PM reveals tough new restrictions for Aussies News.com.au, 24.03.2020.
 Egiptus kehtestas kaheks nädalaks kella 19.00–6.00 komandanditunni. Otsus jõustus järgmisest päevast, 25. märtsist.Egypt declares two-week curfew to counter coronavirus Reuters, 24.03.2020.
 Hiina võimud teatasid, et tühistavad seni Hubei provintsis kehtinud karantiini ja üleüldise liikumiskeelu. Otsus jõustus 25. märtsi südaööl. Provintsi keskuses Wuhanis jätkub karantiin veel vähemalt 8. aprillini.Hiina koroonakolle Hubei provints avab oma piirid ERR Uudised, 24.03.2020.
 Hispaanias suri ööpäevaga koroona tüsistustesse 514 inimest, viirusega nakatunute arv tõusis ligi 40 000 inimeseni.Spain's coronavirus death toll jumps 514 in 24 hours BBC News, 24.03.2020.
 Iisraeli ülemkohus tunnistas seaduslikuks valitsuse otsuse, mis lubab sisejulgeolekuteenistusel Shin Bet jälgida mobiiltelefonidest kogutavate andmete abil koroonasse haigestunud või haigestumises kahtlustatavaid inimesi. Ülemkohus andis otsusele heakskiidu vaid tingimusel, et riigi parlament Knesset toimib normaalselt ja saab kontrollida, et valitsus ja julgeolekuorganid ei ületa jälitustegevuses lubatud piire.High Court lets Shin Bet continue phone tracking now Knesset oversight in place The Times of Israel, 25.03.2020.
 Liibüa teatas esimesest koroonajuhtumist.Libya confirms first coronavirus case amid fear over readiness Reuters, 24.03.2020.
 Poola peaminister Mateusz Morawiecki teatas uutest piirangutest, millega soovitati inimestel kodust väljuda vaid eluliste vajaduste rahuldamiseks ja keelati enam kui kahe inimese avalikud kogunemised. Erand tehti vaid matustele ja jumalateenistustele, kus jäeti osalejate piirarvuks viis inimest. Samas teatas peaminister, et 10. maiks kavandatud presidendivalimiste edasilükkamist ei kaaluta.Poland further limits movement over coronavirus, sticks to election date Reuters, 24.03.2020.
 Usbekistani pealinnas Toškendis hakkas kehtima täielik liikumiskeeld.Uzbekistan to Lock Down Capital Tashkent Due to Coronavirus Reuters / The New York Times, 23.03.2020.
 Eestis lisandus Terviseameti andmetel ööpäevaga 17 koroonajuhtu, kokku oli selleks ajaks haigus diagnoositud 369 inimesel.Uusi koroonaviirusega nakatunuid lisandus ööpäevaga 17 ERR Uudised, 24.03.2020.

25. märts

 2019.–2020. aasta koroonapandeemia:
 Etioopia president Sahle-Work Zewde andis koroona leviku aeglustamiseks armu enam kui 4000 vangile.Ethiopia pardons more than 4,000 prisoners to help prevent coronavirus spread CNN; 27.03.2020.
 Guinea-Bissau teatas esimesest koroonajuhtumist.Mali, Guinea-Bissau confirm 1st coronavirus cases Anadolu Agency, 25.03.2020.
 Hispaania võimud teatasid, et ööpäevaga suri koroona tüsistustesse 738 inimest, koos nendega oli pandeemia ajal Hispaanias haiguse tüsistustesse surnud kokku 3434 inimest. Sellega ületas Hispaania Hiinas koroonaga seotud surmade arvu ja tõusis nende arvult maailmas Itaalia järel teisele kohale.Coronavirus: Spain death toll overtakes China after surge in cases The Independent, 25.03.2020.
 Itaalia võimud teatasid, et ööpäeva kestel suri koroona tüsistustesse 683 inimest, koos nendega oli pandeemia ajal Itaalias haiguse tüsistustesse surnud 7503 inimest.Italy records another 683 coronavirus deaths in one day France24, 25.03.2020.
 Mali võimud teatasid kahest esimesest koroonadiagnoosist. Samal õhtul kuulutas president Ibrahim Boubacar Keïta riigis välja öise komandanditunni, mis kehtib kella 21.00–5.00, kuid teatas ühtlasi, et 29. märtsiks kavandatud parlamendivalimisi edasi ei lükata.Mali on lockdown as first coronavirus cases reported, but elections to go ahead France24, 26.03.2020.
 Prantsusmaa president Emmanuel Macron kuulutas Mulhouse'is peetud pressikonverentsil välja ulatusliku sõjaväelise operatsiooni, millega suunatakse sõjaväeüksused meditsiiniliste ja logilistiliste ülesannete täitmisele. Vähemal määral oli sõjavägi juba enne pandeemia vastases võitluses osalenud. Samal õhtul teatas ka Prantsusmaa kaitseministeerium, et toob tähtajatult kodumaale tagasi kõik Iraagis sõjalisel missioonil osalevad sõjaväelased.Macron launches army Operation Resilience to support fight against coronavirus France24, 25.03.2020.
 Saalomoni Saarte kindralkuberner David Vunagi kuulutas riigis välja eriolukorra.Solomons declare State of Public Emergency because of Covid-19 RNZ, 25.03.2020.
 Soome valitsus kehtestas alates 27. märtsist kuni 19. aprillini liikumispiirangud, millega keelati sisenemine ja väljumine Uusimaa maakonnast.Soome sulgeb Uusimaa maakonna piirid ERR Uudised, 25.03.2020.
 Suurbritannias teatati, et 71-aastasel troonipärijal prints Charlesil on diagnoositud koroona.Prince Charles, 71, heir to the British throne, tests positive for coronavirus The Times of Israel, 25.03.2020.
 Uus-Meremaa valitsus kuulutas riigis välja eriolukorra. Riigis oli selleks ajaks diagnoositud 205 haigusjuhtu, neist 50 lisandus viimase ööpäevaga.Covid-19 coronavirus: Fifty new cases, state of emergency declared to police lockdown The New Zealand Herald, 25.03.2020.
 Venemaa president Vladimir Putin lükkas seoses koroona levikuga tähtajatult edasi 22. aprilliks kavandatud rahvahääletuse põhiseaduse muutmise küsimuses.Coronavirus delays Russian vote on Putin staying in power BBC News, 25.03.2020.
 Eestis hakkasid kehtima eriolukorra täiendavad meetmed, mille kohaselt tohib avalikus kohas koos viibida maksimaalselt kaks inimest ja mitte lähemal teineteisele kui kaks meetrit.Eriolukorra täiendavad meetmed Vabariigi Valitsus, 24.03.2020. Tallinna linnavalitsus teatas Tallinna loomaaia sulgemisest külastajatele.Tallinn sulgeb koroonaviiruse tõttu loomaaia ERR Uudised, 25.03.2020. Terviseameti andmetel oli sama päeva hommikuks riigis diagnoositud 404 koroonajuhtu, ööpäevaga oli seega lisandunud 35 kinnitatud haigestumist.Ööpäevaga lisandus 35 uut kinnitatud koroonaviiruse juhtu ERR Uudised, 25.03.2020. Samal päeval suri Lääne-Tallinna Keskhaiglas esimene koroonapatsient, 83-aastane naine.Koroonaviirus nõudis Eestis esimese inimelu ERR Uudised, 25.03.2020.
 Afganistani pealinnas Kabulis ründasid relvastatud isikud sikhide pühamut, tulistamises sai surma 25 ja haavata kaheksa inimest. Sündmuskohale saabunud julgeolekujõud lasid ründajad maha. Vastutuse rünnaku eest võttis äärmuslik islamiliikumine Islamiriik.Gunmen in Afghanistan kill 25 at Sikh complex, Islamic State claims responsibility Reuters, 25.03.2020.
 Iisraelis astus tagasi Knesseti esimees Yuli Edelstein. Tema tagasiastumine jõustus 48 tundi pärast sellest teatamist, mis tähendas, et vastavalt ülemkohtu korraldusele oli tal endiselt kohustus veel sama päeva jooksul läbi viia parlamendi uue juhatuse valimised, kuid seda kohtu korraldust keeldus ta endiselt täitmast. Hiljem samal päeval andis ülemkohus uue korralduse viia parlamendi esimehe valimised läbi järgmisel päeval, 26. märtsil.Edelstein refuses legal adviser’s call to obey court, hold vote for speaker The Times of Israel, 25.03.2020.In bombshell, Yuli Edelstein resigns to avoid calling vote on new speaker The Times of Israel, 25.03.2020.
 Kosovo parlamendis toimus valitsusse kuuluva erakonna Kosovo Demokraatlik Liiga algatusel umbusaldushääletus peaminister Albin Kurti valitsuse vastu. Valitsuse umbusaldamise toetuseks anti 120-liikmelises parlamendis 82 häält. Umbusaldushääletuse põhjustasid valitsuse sisevastuolud küsimuses, kas kuulutada seoses koroona levikuga riigis välja eriolukord või mitte, peaminister Kurti oli sellele kategooriliselt vastu.Newly minted Kosovo government ousted over coronavirus policy dispute FRance4, 25.03.2020.
 Mali põhjaosas Timbuktu piirkonnas võeti pantvangi opositsioonijuht Soumaïla Cissé ja veel kuus inimest. Valimiskampaaniat teinud Cissé kaaskonda rünnati, üks tema ihukaitsja tapeti ja veel kaks ihukaitsjat said rünnakus haavata.Mali opposition leader taken hostage with six others: party Reuters, 26.03.2020.
 Ukrainas vahistati riigi endine välisminister Leonid Kožara, keda kahtlustati tema kodust surnuna leitud reklaamiärimehe Sergi Starõtskõi mõrvas. Kožara ja tema naise tunnistuste kohaselt tegi ärimees enesetapu.Ukraine's ex-foreign minister arrested for murder Deutsche Welle, 25.03.2020.
 Venemaale kuuluvaid Kuriili saari tabas kohaliku aja järgi kell 22.49 7,5-magnituudine maavärin, mille epitsenter asus umbes 220 km Severo-Kurilski linnast kagus. Maavärina tõukeid oli osaliselt tunda ka Kamtšatka poolsaarel. Inimohvritest ja suurematest taristu kahjustustest teateid ei laekunud.Major Magnitude 7.5 Earthquake Hits Off Russia's Kuril Islands Newsweek, 25.03.2020.

26. märts

 2019.–2020. aasta koroonapandeemia:
 Afganistani võimud teatasid, et vabastavad vanglatest vähemalt 10 000 vangi, kes on 55-aastased ja vanemad. Meede rakendati koroona leviku aeglustamiseks vanglates, kuid ei laienenud terroristidele – äärmuslike islamiliikumiste Islamiriik ja Ţālebān võitlejatele.Afghanistan to release 10,000 prisoners to slow spread of coronavirus Reuters, 26.03.2020.
 Ameerika Ühendriikides oli diagnoositud kokku 83 097 koroonajuhtu, millega ületasid Ameerika Ühendriigid seni esikohal olnud Hiina diagnooside arvu. Haiguse tüsistustesse oli riigis surnud selleks ajaks 1200 inimest.Coronvirus Update: Confirmed Cases and Deaths by Country, Territory, or Conveyance Worldometer (vaadatud 26.03.2020). Samal päeval jõustus Colorado osariigis kuni 11. aprillini kehtiv liikumiskeeld.Education, public shaming, fines and jail time: How Colorado will enforce its coronavirus stay home orders Loveland Reporte-Herald, 26.03.2020.
 Ameerika Ühendriikide Senat kiitis varahommikul ühehäälselt heaks seaduse, millega suunatakse koroona tagajärjel kannatanud majandusse täiendavalt 2 triljonit USA dollarit. Edasi läks abipakett hääletamiseks Esindajatekotta.USA senat kiitis heaks kahe triljoni dollari suuruse päästepaketi ERR Uudised, 26.03.2020.
 Hiina teatas piiride sulgemisest kõigile välismaalastele, ka neile, kellel oli juba olemas kehtiv viisa. Otsus ei puudutanud diplomaate ja teisi eriõigustega välisriikide kodanikke. Sissesõidukeeld jõustus 28. märtsi keskööst.CHINA TO SUSPEND ENTRY FOR FOREIGNERS AS CORONAVIRUS CONTINUES TO SPREAD ABROAD Newsweek, 26.03.2020.
 Hispaania võimud teatasid, et ööpäevaga suri koroona tüsistustesse 655 inimest, sellega kasvas haiguse ohvrite koguarv riigis 4089 inimeseni. Samal päeval pikendati riigis kehtivat eriolukorda koos liikumiskeeluga veel kahe nädala võrra kuni 12. aprillini.Spain extends coronavirus lockdown, in 'war' to buy medical supplies Reuters, 26.03.2020.
 Samoa peaminister Tuilaepa Sailele Malielegaoi kehtestas üleriigilise kahenädalase liikumiskeelu, sulgedes ka kõik riigi lennujaamad, kauba-. kala- ja reisisadamad.Samoa officially on lock down RNZ, 26.03.2020.
 Eestis teatas Terviseamet, et koroona on diagnoositud 538 inimesel. Seega lisandus ööpäevaga 134 haigusjuhtu. Haigusjuhtude hüppeline kasv oli seotud algandmete allika muutuse ja tehtud testide arvu kasvuga – kui eelmiseks päevaks oli Eestis tehtud kokku 4809 testi, siis ühe ööpäevaga analüüstiti nüüd 2281 testi, avaldatud andmed olid sisuliselt viimase kahe ööpäeva tulemus.Koroonaviiruse diagnooside arv tegi järsu hüppe ERR Uudised, 26.03.2020.Eile tuvastasid laborid 2 päeva testide põhjal 134 nakatunut Terviseamet, 26.03.2020. Samal õhtul teatas Terviseamet, et peatab riigis ka plaanilise hambaravi ja plaanilised vastuvõtud kõigis erameditsiiniasutustes.Eraraviasutustes ja hambakliinikutes peatatakse plaaniline ravi ERR Uudised, 26.03.2020. Peaminister Jüri Ratas andis samal päeval välja korralduse, millega keelati koroonat põdevatel inimestel ja nendega koos elavatel inimestel kodust lahkumine, otsus jõustus alates 28. märtsist.Koroonaviirusesse nakatunu ei tohi kodust lahkuda, piirangud ka lähedastele ERR Uudised, 26.03.2020.
 Ameerika Ühendriikide rahandusministeerium kehtestas täiendavad majandussanktsioonid Iraanile. Terrorismi toetamise eest kanti musta nimekirja viis ettevõtet ja 15 üksikisikut.U.S. imposes fresh Iran-related sanctions despite coronavirus Reuters, 26.03.2020.
 Ameerika Ühendriikide välisministeerium pani välja kuni 15 miljoni USA dollari suuruse vaevatasu, mis viib Venezuela presidendi Nicolás Maduro tabamise ja vahistamiseni. Eelnevalt oli Ameerika Ühendriikide justiitsministeerium esitanud Madurole ametliku süüdistuse uimastikaubanduse organiseerimises ja soosimises.U.S. announces reward up to $15 million for Venezuela's Maduro Reuters, 26.03.2020.
 Iisraeli parlament Knesset valis uueks esimeheks senise peaministrikandidaadi, valimisliidu Sinine ja Valge ühe juhi Benny Gantzi. Gantzi toetas 74 parlamendiliiget.Elected Knesset speaker by right wing, Gantz heads for government with Netanyahu The Times of Israel, 26.03.2020. Parlamendi esimehe valimiste eel olid Gantz ja peaminister Binyamin Netanyahu saavutanud kokkuleppe ühtsusvalitsuse moodustamiseks, kus esialgu jätkab peaministrina Netanyahu, kes annab septembris 2021 ameti üle Gantzile. Leppe tõttu lagunes valimisliit Sinine ja Valge, selle üks osalisi, liberaalne erakond Yesh Atid teatas opositsiooni minekust.Netanyahu and Gantz said forming unity government; Blue and White collapses The Times of Israel, 26.03.2020.
 Eestis kuulutati välja Eesti teatri aastaauhinnad. Sõnalavastuste eest pälvisid auhinna Priit Pedajas (parim lavastaja), Kristjan Suits (parim lavakunstnik), Karol Kuntsel (parim meespeaosatäitja) ja Teele Pärn (parim naispeaosatäitja), muusikaauhinna said Jüri Alperten ja Kristel Pärtna, balletiauhinna Raminta Rudžionytė-Jordan.Selgusid Eesti teatriauhinnad ERR Kultuur, 26.03.2020.
 Eestis vabanes vanglast seal korruptsiooni eest ühe aasta karistust kandnud endine Narva linnavolikogu esimees Aleksei Voronov.Narva volikogu endine juht Aleksei Voronov vabanes vanglast ERR Uudised, 27.03.2020.
 Eestis rahuldas Harju Maakohus majandusraskustesse sattunud rõivatootja Baltika taotluse ettevõtte saneerimismenetluse alustamiseks.Kohus algatas Baltika saneerimismenetluse ERR Uudised, 27.03.2020. 

27. märts

 2019.–2020. aasta koroonapandeemia:
 Ameerika Ühendriikide New Hampshire'i osariigis jõustus kuni 4. maini kehtiv liikumiskeeld.New Hampshire’s “stay at home” order: What you need to know The Concord Monitor, 27.03.2020. New Yorgi osariigi kuberner Andrew Cuomo teatas, et pandeemiaga toimetulekuks ehitatakse New Yorgi osariiki kaheksa ajutist haiglat.New York to build eight temporary hospitals, braces for surge in patients, Cuomo says Reuters, 27.03.2020.
 Ameerika Ühendriikide Esindajatekoda kiitis heaks 2 triljoni USA dollari suuruse meetmete paketi koroona tõttu raskustesse sattunud majanduse elavdamiseks. Kaks päeva varem oli sama paketi heaks kiitnud ka Ameerika Ühendriikide Senat.USA kongress kiitis heaks kahe triljoni dollari suuruse päästepaketi ERR Uudised, 27.03.2020.
 Prantsusmaa peaminister Édouard Philippe teatas riigis kehtiva karantiini ja liikumiskeelu pikendamisest kahe nädala võrra kuni 15. aprillini.French PM extends coronavirus lockdown until April 15 FRance24, 27.03.2020.
 Suurbritannia peaminister Boris Johnson teatas, et tal diagnoositi koroona.Briti peaminister Boris Johnson nakatus koroonaviirusesse ERR Uudised, 27.03.2020.
 Ungari peaminister Viktor Orbán kehtestas alates 28. märtsist kahenädalased leebed liikumispiirangud, mille kohaselt on inimestel lubatud endiselt tööl käia ja vabas õhus kehakultuuriga tegelda. Avalikud kogunemised nii ruumides kui ka vabas õhus keelati.Hungary's PM imposes lockdown, seeks more powers for government to fight coronavirus Reuters, 27.03.2020.
 Venemaa president Vladimir Putin teatas, et kõik riigi elanikud peavad 28. märtsist kuni 5. aprillini töölt koju jääma, kaotamata seejuures töötasu. Samaks perioodiks suleti ka kõik toitlustusasutused, toidu kaasamüük ja kojuvedu võis jätkuda. Samuti teatati, et kuni 1. juunini suletakse kõik kuurordid, lastelaagrid ja sanatooriumid. Riigis oli selleks päevaks registreeritud ametlikult 1036 koroonajuhtu.Coronavirus in Russia: The Latest News The Moscow Times (vaadatud 28.03.2020).
 Eestis hakkasid kehtima eriolukorra täiendavad meetmed, millega suleti kõik kaubanduskeskused, välja arvatud seal asuvad toidukauplused, apteegid, telekommunikatsioonifirmade esindused ja pangakontorid. Kaubanduskeskuste toidukohad võisid jätkata toidu kaasamüüki. Kõik toitlustusasutused, sõltumata nende asukohast, tuli sulgeda kell 22.00. Ööpäevaga lisandus Eestis 37 haigusjuhtu, kokku oli koroona diagnoositud 575 inimesel.Ööpäevaga tehti 1010 koroonatesti, lisandus 37 kinnitatud haigusjuhtu ERR Uudised, 27.03.2020.
 Ameerika Ühendriikides New Yorgi metroos puhkes kohaliku aja järgi kell 3.18 varahommikul tulekahju. Rong süttis põlema Harlemi linnaosas Central Parki lähistel, tulekahjus hukkus rongijuht ja veel 16 inimest sai vigastada. Politsei kahtlustas, et tegemist võis olla sihiliku süütamisega.Train conductor killed, at least 16 hurt in New York City subway fire NBC News, 27.03.2020.
 Põhja-Makedooniast sai ametlikult NATO 30. liige.It’s official: North Macedonia becomes NATO’s 30th member Associated Press / Defense News, 27.03.2020.
 Tadžikistanis toimusid parlamendi ülemkoja valimised.
 Eesti valitsus otsustas suurendada Eesti Energia omakapitali riigi tehtava sissemaksega 125 miljoni euro võrra. Sisuliselt tähendas valitsuse otsus riigi rahalist toetust Eesti Energia uue Enefit280 õlitehase rajamisele.Valitsus andis Eesti Energiale rohelise tule uue õlitehase ehituseks ERR Uudised, 27.03.2020.
 Eestis vabastas Tartu Ülikooli Kliinikumi nõukogu ametist kliinikumi juhatuse esimehe Priit Eelmäe ja nimetas juhatuse esimehe kohusetäitjaks Marek Seeri. Eelmäe, kes oli sattunud oma reformikavade tõttu vastuollu kliinikumi kõigi allüksuste juhtidega, vabastati formaalselt ametist seetõttu, et nõukogu ei uskunud tema võimesse hakkama saada nii-öelda tavaliste patsientide ja koroonapatsientide vajaduste üheaegse rahuldamisega.TÜ kliinikumi nõukogu vabastas juhatuse esimehe ametist ERR Uudised, 27.03.2020.

28. märts

 2019.–2020. aasta koroonapandeemia:
 Ameerika Ühendriikides teatas koroonast (COVID-19) kõige enam mõjutatud New Yorgi osariigi kuberner Andrew Cuomo, et osariigis on haiguse tüsistustesse surnud kokku 728 inimest.728 people have died from coronavirus in New York state, Governor Cuomo says CBS News, 28.03.2020.
 Hiinas Hubei provintsi keskuses Wuhanis, kust koroonapandeemia alguse sai, algas kaks kuud kehtinud täieliku karantiini leevendamine. Uuesti pandi tööle linnasisene ühistransport, sealhulgas metroo, ja linna sissepääs avati karantiini kehtestamise ajal mujal viibinud linnaelanikele. Linnast lahkumine jäi esialgu siiski veel keelatuks kuni 8. aprillini.China's Wuhan, where the coronavirus emerged, begins to lift its lockdown Reuters, 28.03.2020. Samal päeval teatas Hiina 45 uuest koroonajuhtumist, kuid 44 neist olid sisse toodud välisriikidest, mitte seotud haiguse kohaliku levikuga.Getting better: China’s new coronavirus cases trend lower The Straits Times, 28.03.2020.
 Hispaania terviseministeerium teatas, et ööpäevaga suri riigis koroona tüsistustesse 832 inimest. Peaminister Pedro Sánchez kuulutas ühtlasi välja rangemad liikumispiirangud, millega kohustati kõiki töötajaid, kes ei täida eluliselt vajalikke ülesandeid, kaheks nädalaks koju jääma.Spanish PM announces stricter lockdown measures to tackle coronavirus Reuters, 28.03.2020.
 Kanada peaminister Justin Trudeau teatas, et ka riigisisestesse transpordivahenditesse ei lubata enam inimesi, kellel on koroona sümptomid.Canada to stop people with COVID-19 symptoms boarding domestic flights, trains Reuters, 28.03.2020. 
 Prantsusmaa terviseministeerium teatas, et ööpäevaga suri koroona tüsistustesse 319 inimest. Sellega oli riigis haiguse tüsistustesse surnud 2314 inimest, ööpäevaga suurenes surmade arv 16%.Coronavirus deaths keep climbing in France Reuters, 28.03.2020.
 Eestis lisandus Terviseameti andmetel ööpäevaga 70 haigusjuhtu, seega oli koroona diagnoositud kokku 645 inimesel.Ööpäevaga tehti enam kui 1200 koroonatesti, lisandus 70 positiivset juhtu Terviseamet, 28.03.2020.
 Sint Maartenis astus ametisse Silveria Jacobsi valitsus.

29. märts

 2019.–2020. aasta koroonapandeemia:
 Ameerika Ühendriikides pikendas New Yorgi osariigi kuberner Andrew Cuomo 15. aprillini oma otsuse kehtivust, millega kästi kõigil elulisi ülesandeid mittetäitvatel töötajatel töölt koju jääda.New York Gov. Cuomo extends order advising residents to stay at home for at least another two weeks Business Insider, 29.03.2020.
 Hiina taastas riigisisesed lennud Hubei provintsi halduskeskusse Wuhani, kust pandeemia mõõtmed võtnud koroona algselt levima hakkas.China’s coronavirus hit Hubei province begins domestic flights; Wuhan to restart air services from April 8 Financial Express, 29.03.2020.
 Itaalia võimud teatasid, et ööpäevaga suri koroona tüsistustesse 756 inimest, kokku oli selleks päevaks riigis surnud 10 779 inimest. Kokku oli riigis haigus diagnoositud 97 689 inimesel.Itaalias on koroonaviirus diagnoositud ligi 100 000 inimesel ERR Uudised, 29.03.2020.
 Eestis lisandus Terviseameti andmetel ööpäevaga 39 koroonajuhtu, öösel suri haiguse tüsistustesse kolmas inimene.Saaremaal suri Covid-19 tõttu 90-aastane mees Terviseamet, 29.03.2020. Eesti president Kersti Kaljulaid andis Politsei- ja Piirivalveametile loa rakendada viiruse leviku epitsentriks kujunenud Saaremaal ja Muhus turvalisuse tagamiseks ja täiendavatest liikumispiirangutest kinnipidamise jälgimiseks kuni 40 Kaitseliidu liiget.President nõustus Kaitseliidu kaasamisega Saaremaal ja Muhus ERR Uudised, 29.03.2020.
 Malis toimus parlamendivalimiste esimene voor.

30. märts

 2019.–2020. aasta koroonapandeemia:
 Dominikaani Vabariigi politsei teatas, et on 11 päeva kehtinud liikumiskeelu ajal riigis vahistanud 19 517 inimest, kes liikumiskeeldu rikkusid. Ainuüksi 30. märtsil peeti kinni 1610 inimest.Dominican Republic arrests 19,517 curfew violators Dominican Today, 1.04.2020.
 Itaalia valitsus pikendas üleriigilist karantiini ja liikumiskeeldu vähemalt ülestõusmispühadeni ehk kuni 12. aprillini. Ööpäevaga suri Itaalias koroona tüsistustesse 812 inimest, diagnoositud haigusjuhtude koguarv oli ületanud 100 000 piiri.Italy extends coronavirus confinement ‘at least’ until Easter France24, 30.03.2020.
 Läti rahvuslik lennufirma airBaltic teatas, et koondab kroonast tingitud lennumahtude vähenemise tõttu 700 inimest, kelle on valmis majandusolukorra paranemisel uuesti tööle võtma.Air Baltic kavatseb koondada 700 töötajat ERR Uudised, 30.03.2020.
 Mehhikos ületas koroonajuhtude arv 1000 piiri. Seoses sellega kuulutas Mehhiko valitsus välja eriolukorra ja kehtestas mitmesugused piirangud. Nii näiteks keelati üle 50 inimesega avalikud kogunemised ja kehtestati üle 60-aastastele inimestele liikumiskeeld, välja arvatud eluliste vajaduste rahuldamiseks.Mexico declares health emergency as confirmed coronavirus cases top 1,000 France24, 31.03.2020.
 Nigeeria president Muhammadu Buhari kehtestas suuremates linnades kahenädalase liikumiskeelu ja sulges suurema osa ettevõtteid, kauplustest jätkasid tööd vaid toidupoed. Otsuse teatavaks tegemise ajaks oli riigis kindlaks tehtud 131 haigusjuhtu. Samal päeval hakkas kehtima üleriigiline, esialgu kolmenädalane liikumiskeeld ka Zimbabwes.Millions enter lockdown in Nigeria, Zimbabwe, as Africa steps up virus fight France24, 31.03.2020.
 Ungari parlament kiitis häältega 137:53 heaks seaduse, mis andis peaminister Viktor Orbánile volitused eriolukorra tähtajatuks pikendamiseks ja dekreetide abil valitsemiseks. Samuti nägi seadus ette kuni viieaastase vanglakaristuse inimestele, kes levitavad koroona kohta eksitavat informatsiooni.Orban sai võitluseks viirusega pea piiramatud volitused ERR Uudised, 30.03.2020.
 Venemaa sulges kõik oma välispiirid reisiliiklusele. Keeld ei puudutanud diplomaate ja teisi eriõiguste alusel Venemaal viibivaid välismaalasi.Russia to close borders starting on March 30 Reuters, 28.03.2020.
 Eestis lisandus Terviseameti andmetel ööpäevaga 36 koroonajuhtu, sellega oli koroona diagnoositud Eestis kokku 715 inimesel.Ööpäevaga lisandus Eestis 36 koroonaviiruse diagnoosi ERR Uudised, 30.03.2020. Ühtlasi teatasid mitmed ettevõtted, et alustavad koroona levikust tingitud majandusolukorra halvenemise tõttu töötajate koondamise ja palgakärbetega. Ajaleht Äripäev tegi samal päeval oma töötajatele ettepaneku nõustuda alates 1. aprillist palga alandamisega 15% võrra ja teatas ühtlasi kavast koondada mitukümmend töökohta.Äripäev alandab töötajate palka, alustab koondamist ERR Uudised, 30.03.2020. Ka Alexela teatas, et koondab oma grupi ettevõtetes kokku 93 töökohta.Alexela grupp koondab ligi 100 töötajat ERR Uudised, 30.03.2020.
 Ukraina Ülemraada kinnitas riigi uueks rahandusministriks Sergi Martšenko.

31. märts

 2019.–2020. aasta koroonapandeemia:
 Ameerika Ühendriigid ületasid koroonaga seotud surmade arvult Hiinat. Märtsi lõpu seisuga oli Johns Hopkinsi Ülikool registreerinud 3899 surmajuhtu, nendest ainuüksi 1096 New Yorgi linnas.COVID-19 related-deaths climb over 1,000 in New York City Denver7, 31.03.2020.
 Belgia suri koroona tüsistustesse 12-aastane tüdruk, kellest sai haiguse noorim registreeritud ohver Euroopas.Belgian girl becomes Europe's youngest coronavirus victim: media Reuters, 31.03.2020.
 Burundi ja Sierra Leone teatasid esimestest koroonajuhtudest.Burundi confirms first 2 COVID-19 cases Anadolu Agency, 31.03.2020.Sierra Leone has confirmed its first case of coronavirus, president says Reuters, 31.03.2020.
 Saalomoni Saarte võimud sulgesid kõik koolid. Varem olid koolid suletud juba Guadalcanali saarel.All schools ordered to close in Solomon Islands RNZ, 31.03.2020.
 Suurbritannia tervise- ja sotsiaalamet teatas, et ööpäevaga suri koroona tüsistustesse 393 inimest, sellega kasvas haigusega seoses surnute koguarv 1808 inimeseni.Coronavirus UK death toll rises to 1,808 after 393 die in record daily surge The Independent, 31.03.2020.
 Türkmenistanist jõudsid rahvusvahelise avalikkuseni teated, et president Gurbanguly Berdimuhammedow keelas avalikkuses sõna "koroonaviirus" kasutamise ja elanikel näomaskide kandmise. Türkmenistani võimude kinnitusel ei ole riigis registreeritud ühtegi koroonasse nakatumist.Turkmenistan Has Banned Use Of The Word 'Coronavirus' NPR, 31.03.2020.
 Eestis lisandus Terviseameti andmetel ööpäevaga 30 uut koroonajuhtu. Öösel suri haiguse tüsistustesse üks 90-aastane mees, seega oli Eestis kokku haiguse tüsistustesse surnud neli inimest. Kokku oli märtsi lõpuks saanud haiguse diagnoosi Eestis 745 inimest.Ida-Virumaal suri Covid-19 tõttu 90-aastane mees Terviseamet, 31.03.2020. Meediakontsern Postimees Grupp teatas, et teeb ettepaneku kõigile töötajatele langetada nende palka kuni mai 2020 lõpuni 30% võrra.Ka Postimees vähendab ajutiselt töötajate palka ERR Uudised, 31.03.2020.
 Ameerika Ühendriikide Idaho osariigis toimus 6,5-magnituudine maavärin, mille epitsenter asus 72 km Challise linnast läänes. Tegemist oli tugevaima maavärinaga osariigis alates 1983. aastast.M 6.5 - 72km W of Challis, Idaho USGS, 31.03.2020.
 Mägi-Karabahhi Vabariigis toimusid parlamendi- ja presidendivalimised.
 Eesti helilooja Arvo Pärt pälvis Hispaania BBVA Fondi Frontiers of Knowledge auhinna muusika valdkonnas.Arvo Pärt pälvis Hispaania kõrge auhinna ERR Kultuur, 31.03.2020.

Viited

 3